Cyngor Sir Ddinbych - Agenda for Cabinet on Dydd Mawrth, 16 Chwefror 2021, 10.00 am\nCabinet - Dydd Mawrth, 16 Chwefror 2021 10.00 am\nBlaenddalen Agenda PDF 293 KB\nPenderfyniadau wedi eu hargraffu PDF 270 KB\nCofnodion Drafft Argraffedig PDF 389 KB\nLleoliad: trwy cyfrwng fideo\nNi chafwyd unrhyw ymddiheuriadau.\nDATGANIADAU O FUDDIANT PDF 197 KB\nNi chodwyd unrhyw faterion brys.\nCOFNODION PDF 342 KB\nDerbyn cofnodion cyfarfod y Cabinet a gynhaliwyd 19 Ionawr 2021 (copi ynghlwm).\nPENDERFYNWYD derbyn cofnodion y cyfarfod a gynhaliwyd ar 19 Ionawr 2021 a’u cadarnhau fel cofnod cywir.\nCyflwynwyd cofnodion cyfarfod y Cabinet a gynhaliwyd ar 19 Ionawr 2021.\nPENDERFYNWYD derbyn cofnodion y cyfarfod a gynhaliwyd 19 Ionawr 2021 a’u cadarnhau fel cofnod cywir.\nSTRATEGAETH AR NEWID HINSAWDD A NEWID ECOLEGOL CYNGOR SIR DDINBYCH (2021 - 2029) PDF 226 KB\nYstyried adroddiad ar y cyd gan y Cynghorwyr Brian Jones, Aelod Arweiniol Gwastraff, Cludiant a'r Amgylchedd a Tony Thomas, Aelod Arweiniol Tai a Chymunedau (copi ynglhwm) yn cyflwyno’r ddogfen strategaeth derfynol i’r Cabinet ei ystyried, ac argymell i’r Cyngor ei mabwysiadu.\nCLIMATE CHANGE AND ECOLOGICAL STRATEGY - APP A WBIA Appendix A , Eitem 5. PDF 116 KB\nCLIMATE CHANGE AND ECOLOGICAL STRATEGY - APP B STRATEGY , Eitem 5. PDF 1 MB\nCLIMATE CHANGE AND ECOLOGICAL STRATEGY - APP C SUMMARY INFOGRAPHICS , Eitem 5. PDF 514 KB\nCLIMATE AND ECOLOGICAL CHANGE STRATEGY - APP 4 NOTABLE RISKS , Eitem 5. PDF 202 KB\nPENDERFYNWYD y byddai’r Cabinet yn –\n(a) argymell bod y Cyngor yn mabwysiadu Strategaeth Cyngor Sir Ddinbych ar Newid Hinsawdd a Newid Ecolegol (2021/22-2029/30), ac yn\n(b) cadarnhau ei fod wedi darllen, deall a chymryd yr Asesiad o’r Effaith ar Les (Atodiad A o’r adroddiad) i ystyriaeth fel rhan o'i benderfyniad.\nCyflwynodd y Cynghorwyr Brian Jones, Aelod Arweiniol Gwastraff, Cludiant a'r Amgylchedd a Tony Thomas, Aelod Arweiniol Tai a Chymunedau, Strategaeth ar Newid Hinsawdd a Newid Ecolegol derfynol Cyngor Sir Ddinbych i’r Cabinet er ystyriaeth ac argymhelliad i’r Cyngor i’w mabwysiadu.\nCyfeiriodd y Cynghorydd Brian Jones at y swm sylweddol o waith a wnaed ers y Datganiad o Argyfwng Newid Hinsawdd a Newid Ecolegol y Cyngor yn 2019, sydd wedi arwain at ddogfen Strategaeth yn manylu ar sut fyddai nod y Cyngor o fod yn ddi-garbon net ac yn gadarnhaol yn ecolegol yn cael ei gyflawni. Pe bai’r Strategaeth yn cael ei chymeradwyo, byddai angen i'r Cyngor gyflwyno tua £9 miliwn dros y tair blynedd nesaf, gyda rhagor yn y dyfodol, ac roedd yn hyderus iawn mai dyma'r peth iawn i’w wneud, ac y byddai'n fanteisiol iawn i'r awdurdod wrth symud ymlaen. Fel Aelod Arweiniol Bioamrywiaeth, adroddodd y Cynghorydd Tony Thomas ar y rhaglen plannu coed a’r prosiect planhigfa goed ynghyd â’r gwaith a wnaed i gefnogi ecosystemau.\nCyfeiriodd y Rheolwr Rhaglen Newid Hinsawdd at darged Llywodraeth Cymru ar gyfer Cymru di-garbon erbyn 2050 a chyngor y Pwyllgor Newid Hinsawdd ar leihau carbon ac amsugniad i roi cap ar dymheredd cynhesu byd-eang a chyfyngu’r effaith ar newid hinsawdd a bioamrywiaeth. Roedd y Strategaeth yn cynrychioli cyfraniad y Cyngor wrth fynd i’r afael â’r argyfwng hinsawdd a natur, a helpu Cymru i ddiwallu ei uchelgeisiau di-garbon a chyflawni ar ddyletswyddau bioamrywiaeth. Cafodd ei llunio ar y cyd ar draws y Cyngor, yn ogystal â chyda’r cyhoedd, ac mae'n darparu gweledigaeth y Cyngor ar gyfer 2030 ynghyd â map llwybr o sut y caiff ei chyflawni, bancio manteision gostyngiad mewn carbon, cynnydd yn amsugniad carbon a gwell rhywogaethau, yn ogystal â buddion mewn perthynas a’r economi, iechyd a lles.\nCroesawodd y Cabinet y Strategaeth gan gydnabod y gwaith sylweddol a wnaed i’w datblygu'n brydlon ers Datganiad Argyfwng Newid Hinsawdd a Newid Ecolegol y Cyngor. Wrth arnodi’r Strategaeth yn llawn, talodd y Cabinet deyrnged i bob un oedd wedi’u cynnwys ar draws y Cyngor a’r partïon gwleidyddol ynghyd ag aelodau’r cyhoedd am eu cyfraniad, gan gydnabod y frwdfrydedd a'r gefnogaeth eang. Wrth gydnabod y cyllid sylweddol sydd ei angen i gyflawni’r Strategaeth a’r hinsawdd ariannol anodd sy’n debygol wrth symud ymlaen, amlygodd y Cabinet bwysigrwydd y Strategaeth a’i chyflawniad ar gyfer cenedlaethau'r dyfodol, ac roeddent yn unfrydol mai dyna oedd y cam gweithredu iawn.\nYn ystod y drafodaeth, cododd y Cynghorydd Mark Young nifer o gwestiynau yn ymwneud â’r Strategaeth ac fel Aelod Arweiniol ar gyfer y Cynllun Datblygu Lleol (CDLl) roedd yn awyddus i’r CDLl fod mor wyrdd â phosib. Mewn ymateb dywedodd y Rheolwr Rhaglen -\n· cafodd fforddiadwyedd ei gydnabod fel risg allweddol i’r Cyngor allu gyflawni’r Strategaeth, ond byddai nifer o’r mesurau i’w gweithredu’n arbed arian yn y tymor byr a’r tymor hir, yn ogystal â chynhyrchu incwm; byddwn yn gwneud y mwyaf o gyfleodd cyllid grant gan Lywodraethau Cymru a’r DU\n· roedd gwaith yn mynd rhagddo gyda’r Adran Cynllunio Polisi ac addysg gan Gyngor Bwrdeistref Sirol Conwy yn nhermau datblygiad eu CDLl i ystyried yr agenda gwyrdd ac roedd cefnogaeth barhaus y Cynghorydd Young yn cael ei werthfawrogi'n arw o ran hynny; roedd ymgysylltiad gyda datblygwyr drwy gydol y broses cyn gwneud cais a chamau gweithredu pellach wedi’u cynllunio drwy bolisi cynllunio yn nhermau safleoedd datblygu o fewn y CDLl a thrwy reoli datblygu\n· adeiladau'r cyngor oedd yn gyfrifol am y swm uchaf o allyriadau carbon, a’r targed oedd haneru’r allyriadau hynny dros y naw mlynedd nesaf o ran ynni a dŵr; byddai’r Strategaeth yn cael ei adolygu bob ... view the full Cofnodion text for item 5.\nADOLYGU’R POLISI ENWI A RHIFO STRYDOEDD PDF 211 KB\nYstyried adroddiad gan y Cynghorydd Richard Mainon, Aelod Arweiniol Gwasanaethau Corfforaethol a Chyfeiriad Strategol (copi ynghlwm) yn ceisio cymeradwyaeth y Cabinet ar gyfer newidiadau arfaethedig i Bolisi Enwi a Rhifo Strydoedd y Cyngor.\nSNN DRAFT POLICY E - APPENDIX 1 , Eitem 6. PDF 567 KB\nPENDERFYNWYD y dylai’r Cabinet gymeradwyo’r newidiadau canlynol i’r Polisi Enwi a Rhifo Strydoedd –\n(i) bod strydoedd newydd yn cael eu henwi yn Gymraeg yn unig, a\n(ii) bod y dewis i enwi strydoedd ar ôl unigolion yn cael ei dynnu o’r polisi.\nCyflwynodd y Cynghorydd Richard Mainon, Aelod Arweiniol ar gyfer Gwasanaethau Corfforaethol yr adroddiad sy’n ceisio cymeradwyaeth y Cabinet ar newidiadau arfaethedig i Bolisi Enwi a Rhifo Strydoedd y Cyngor ynghyd â’r rhesymeg tu ôl i’r newidiadau hynny.\nCynhaliwyd adolygiad o’r polisi ar gais y Pwyllgor Craffu Perfformiad, gyda phwyslais penodol ar sicrhau ei fod yn adlewyrchu Polisi Iaith y Cyngor ac roedd Pwyllgor Llywio’r Gymraeg wedi cytuno i’r dull hwnnw o weithio. Yn dilyn ymgynghoriad gyda Swyddog Cymraeg y Cyngor a Swyddfa Comisiynydd y Gymraeg, argymhellwyd y byddai strydoedd newydd i gyd yn cael eu henwi'n Gymraeg yn unig. Roedd y Pwyllgor Craffu Perfformiad wedi codi’r mater o allu enwi strydoedd ar ôl pobl yn sgil enghreifftiau diweddar o enwau strydoedd yn gorfod cael eu newid. Yn achos Sir Ddinbych, roedd mwy o broblem o enwi strydoedd ar ôl unigolion a oedd yn cynnwys elfen emosiynol, ac ar ôl ystyried Cyfamod y Lluoedd Arfog, argymhellwyd bod y dewis i enwi strydoedd ar ôl unigolion yn cael ei ddileu.\nCodwyd y materion canlynol yn ystod y drafodaeth a ddilynodd –\n· roedd trafodaeth am dynnu’r dewis o enwi strydoedd ar ôl unigolion yn gyfan gwbl, gan dderbyn y rhesymeg tu ôl i’r argymhelliad hwnnw, roedd Julian Thompson-Hill yn anfodlon atal anrhydeddu unigolion arbenigol megis Capten Sir Tom Moore er enghraifft be bai'n lleol i'r ardal.\nAmlygwyd yr anawsterau presennol a wynebwyd gan swyddogion wrth fynd i’r afael ag enwi strydoedd ar ôl unigolion a thrafodaethau ehangach ar werth perthnasol unigol, a oedd yn fater emosiynol a sensitif iawn. Y farn gyffredinol oedd dylid dileu normaleiddio enwi strydoedd ar ôl unigolion a pheidio cynnwys rhagdybiaeth yn y polisi i gynnwys y dewis hwnnw. Serch hynny, derbyniwyd bod gan y Cyngor ddewis i amrywio’r polisi ar gyfer achosion eithriadol, ac i ganiatáu anrhydeddu unigolion arbennig, ac ystyriwyd mai hyn oedd y ffordd orau ymlaen\n· mewn ymateb i gwestiwn gan y Cynghorydd Tony Thomas yn ymwneud â’r ffordd draddodiadol o enwi strydoedd ar ôl sefydliadau neu noddwyr, dywedodd y Cynghorydd Mainon mai ei ddewis personol oedd enwi strydoedd gyda’r bwriad o ddisgrifio’r ardal leol ac adlewyrchu ei harwyddocâd diwylliannol a hanesyddol yn unol ag egwyddorion cyffredinol y polisi\n· Amlygodd y Cynghorydd Graham Timms broblemau cychwynnol wrth gyfieithu’r polisi o’r Saesneg i’r Gymraeg, ac mewn ymateb i gwestiynau, trafododd y Gweinydd Perfformiad a Systemau’r canlynol:\n(1) cadarnhaodd bod rhestr awgrymedig o enwau strydoedd wedi’i chynnwys yn y polisi, ond nad oedd y rhestr yn un gyfyngedig a byddai ‘Heol’ yn sicr o gael ei ystyried, (2) cytunodd i ofyn i Swyddog y Gymraeg i ailymweld ag Adran 1.12 ar ddatblygiad enwau bloc i sicrhau bod y rhagddodiaid priodol yn cael eu defnyddio yn y cyfieithiadau Cymraeg a (3) chynghorodd bod y defnydd o’r gwaith “fflat” a “rhandy” wedi bod yn seiliedig ar ddiffiniad hanesyddol\n· Gwnaeth y Cynghorydd Arwel Roberts gais bod y pwyllgor craffu’n ystyried y polisi, a llongyfarchodd yr Aelod Arweiniol a’r swyddogion ar y gwaith a wnaed.\nAiladroddodd bwysigrwydd enwau lleoedd Cymraeg, a oedd yn rhan o dreftadaeth a diwylliant yr ardal, ac roedd angen eu cadw am byth.\n· Amlygodd yr Arweinydd bwysigrwydd sicrhau bod datblygwyr yn ymwybodol o’r polisi newydd ar gam cynnar o’r broses gynllunio er mwyn darparu dealltwriaeth glir o ofynion y polisi o'r cychwyn cyntaf.\nPENDERFYNWYD bod y Cabinet yn cymeradwyo’r newidiadau canlynol i’r Polisi Enwi a Rhifo Strydoedd -\n(i) enwi strydoedd newydd yn Gymraeg yn unig, a\nRHAGLEN TRAWSNEWID TREFI LLYWODRAETH CYMRU PDF 242 KB\nYstyried adroddiad gan y Cynghorydd Hugh Evans, Arweinydd ac Aelod Arweiniol yr Economi a Llywodraethu Corfforaethol (copi ynghlwm) yn ceisio cymeradwyaeth y Cabinet i ddirprwyo awdurdod ar gyfer dibenion sicrhau buddsoddiad adfywio yn Sir Ddinbych o Raglen Trawsnewid Trefi Llywodraeth Cymru.\nWG TRANSFORMING TOWN PROGRAMME - APPENDIX 1 , Eitem 7. PDF 360 KB\nWG TRANSFORMING TOWN PROGRAMME - APPENDIX 2 , Eitem 7. PDF 403 KB\nWG TRANSFORMING TOWN PROGRAMME - APPENDIX 3 WBIA , Eitem 7. PDF 96 KB\nPENDERFYNWYD (yn dilyn cymeradwyaeth wreiddiol y Cyngor ar 22 Mai 2018) y dylai’r Cabinet gymeradwyo awdurdod dirprwyedig parhaus i’r Cyfarwyddwr Corfforaethol: Economi a'r Parth Cyhoeddus mewn ymgynghoriad ag Aelod Arweiniol yr Economi a Llywodraethu Corfforaethol, Pennaeth y Gyfraith, Adnoddau Dynol a Gwasanaethau Democrataidd a’r Pennaeth Cyllid (Swyddog Adran 151) ar gyfer blynyddoedd ariannu 2021-22 (Blwyddyn 4) a 2022-23 (Blwyddyn 5) er mwyn –\n(i) gwneud unrhyw geisiadau cyllido prosiect sy’n angenrheidiol i sicrhau adnoddau o’r rhaglen Trawsnewid Trefi ar gyfer cyfnod ei weithrediad;\n(ii) derbyn a gweithredu gwariant ar brosiectau sy’n cael mynediad i gefnogaeth rhaglen Trawsnewid Trefi, yn cynnwys dyfarnu grantiau i drydydd parti;\n(iii) ailnegodi ac ymgymryd ag unrhyw gytundebau newydd gyda chynghorau eraill gogledd Cymru fel bo’r angen i ymgeisio neu i dderbyn arian rhaglen Trawsnewid Trefi, a\n(iv) chytuno ar unrhyw newidiadau/diweddariadau a wneir i Gynllun Adfywio Rhanbarthol Gogledd Cymru (RRP).\nCyflwynodd y Cynghorydd Hugh Evans, Arweinydd ac Aelod Arweiniol yr Economi a Llywodraethu Corfforaethol yr adroddiad yn ceisio cymeradwyaeth y Cabinet i ddatblygu Rhaglen Trawsnewid Trefi Llywodraeth Cymru, a alwyd yn Rhaglen Targedu Buddsoddiad mewn Adfywio yn flaenorol, a dirprwyo awdurdod er pwrpas diogelu buddsoddiad i adfywio.\nRoedd y Cabinet wedi cefnogi datblygiad y Rhaglen Targedu Buddsoddiad mewn Adfywio yn 2018. Roedd gan y rhaglen ranbarthol gyllideb o tua £16 miliwn, ac roedd Sir Ddinbych wedi manteisio'n llwyddiannus ar dros £4 miliwn o fuddsoddiad yn ei threfi. Roedd yr adroddiad yn manylu ar barhad y rhaglen dros y ddwy flynedd nesaf gyda rhai newidiadau, gan gynnwys dyrannu dros hanner o’r cyllid i’r cynllun ‘Thematig Trawsnewid Trefi Gwneud Lleoedd’ ond roedd y meini prawf yn aneglur ar hyn o bryd, a faint a phryd fydd cyllid ar gael. Cynghorodd yr Arweinydd, o wybod y dull ehangach o weithio o ran y cyllid, gobeithiwyd y byddai rhagor o hyblygrwydd ar gyfer prosiectau yn y cynllun, a darparodd sicrwydd y byddai'r aelodau yn cael eu ymgynghori ar y cam nesaf, unwaith roedd gwell dealltwriaeth o’r meini prawf. Wrth groesawu’r pecyn cefnogaeth gan Lywodraeth Cymru, amlygodd yr Arweinydd bod angen canolbwyntio fwy ar drefi wrth symud ymlaen, gan gydnabod yr heriau sylweddol a wynebwyd, ac i greu trafodaeth o fewn yr awdurdod i ddeall y gefnogaeth a'r buddsoddiad angenrheidiol wrth symud ymlaen.\nTrafododd y Cabinet yr adroddiad yn fanylach fel a ganlyn -\n· mewn ymateb i gwestiynau gan y Cynghorydd Mark Young, amlygodd yr Arweinydd bwysigrwydd creu’r trafodaethau hynny i ddechrau, i nodi’r buddsoddiad sydd ei angen mewn trefi, ac yna teilwra prosiectau i ddiwallu’r meini prawf ar gyfer cefnogaeth grant, a allai olygu gweithio mewn partneriaeth gydag eraill wrth symud ymlaen\n· yn nhermau sut i liniaru'r risgiau sy'n cael ei creu gan ddiffyg amser ac arbenigedd staff, cynghorodd swyddogion y byddai cyfle i godi refeniw ar brosiectau a fyddai'n galluogi prynu adnoddau arbenigol neu helpu i osod costau staffio yn eu herbyn a fyddai’n sicrhau bod yna ddigon o staff a medrusrwydd i gyflawni'r prosiectau hynny.\nRoedd y rhaglen yn cwmpasu cyfnod o ddwy flynedd ac roedd Llywodraeth Cymru wedi nodi y byddai'n ei hymestyn ymhellach, felly o ystyried yr adnoddau staffio cyfyngedig byddai angen blaenoriaethu prosiectau ynghyd â strategaeth cyflenwi dros y blynyddoedd nesaf; serch hynny, y cam cyntaf oedd i ddeall meini prawf y cyllid\n· Amlygodd y Cynghorydd Richard Mainon ei rwystredigaeth o ran natur tymor byr y rhaglen, a nad oedd yn darparu digon o gyfle i ymgymryd â dull mwy strategol o weithio i fuddsoddi mewn trefi, a fyddai'n cael mwy o effaith a gwell newidiadau arloesol yn y dyfodol, sy'n ofynnol er mwyn cyflenwi i fusnesau a phreswylwyr.\nCytunodd yr Arweinydd gyda’r manteision o gael dull strategol o weithio i fuddsoddi yn y tymor hir, ac adleisiodd waith Cymdeithas Llywodraeth Leol Cymru wrth lobio ar gyfer dyraniad cyllid tair blynedd gan Lywodraeth Cymru. Ar ôl dweud hynny, amlygodd yr Arweinydd y buddsoddiad sylweddol yr oedd Sir Ddinbych wedi manteisio arno dros gyfnod y rhaglen, a oedd wedi cael effaith er nad oedd yn rhan o ddull strategol o weithio yn y tymor hir, ac roedd y Cyngor wedi gweithio o fewn yr amgylchedd ariannol presennol, ac mewn safle da ar gyfer buddsoddiad yn y dyfodol wrth symud ymlaen.\nPENDERFYNWYD (yn dilyn cymeradwyaeth y Cabinet ar 22 Mai 2018) bod y Cabinet yn cymeradwyo awdurdod dirprwyedig i'r Cyfarwyddwr Corfforaethol: Economi a'r Parth Cyhoeddus mewn ymgynghoriad ag Aelod Arweiniol yr Economi a Llywodraethu Corfforaethol, Pennaeth y Gyfraith, Adnoddau Dynol a Gwasanaethau Democrataidd a’r Pennaeth Cyllid (Swyddog Adran 151) ar gyfer ... view the full Cofnodion text for item 7.\nARGYMHELLION Y GRŴP BUDDSODDI STRATEGOL PDF 232 KB\nYstyried adroddiad gan y Cynghorydd Julian Thompson-Hill, Aelod Arweiniol Cyllid, Perfformiad ac Asedau Strategol (copi ynghlwm) yn gofyn am gefnogaeth y Cabinet ar gyfer prosiectau a nodwyd ar gyfer eu cynnwys yng Nghynllun Cyfalaf 2021/22.\nSIG RECOMMENDATIONS APP 1 2021-22 Capital Bids - Proposed Block Allocations , Eitem 8. PDF 81 KB\nSIG RECOMMENDATIONS - APPENDIX 2 , Eitem 8. PDF 276 KB\nPENDERFYNWYD bod y prosiectau a nodwyd yn Atodiad 1 i'r adroddiad er mwyn eu cynnwys yng Nghynllun Cyfalaf 2021/22 yn cael eu cefnogi a’u hargymell i'r Cyngor llawn.\nCyflwynodd y Cynghorydd Julian Thompson-Hill yr adroddiad gan geisio cefnogaeth y Cabinet i brosiectau a nodwyd i’w cynnwys yng Nghynllun Cyfalaf 2021/22 fel yr argymhellwyd gan y Grŵp Buddsoddi Strategol (GBS) ac fel y nodwyd yn Atodiad 1 i’r adroddiad.\nArweiniodd y Cynghorydd Thompson-Hill yr aelodau drwy’r adroddiad ac ymhelaethodd ar y cyllid sydd ar gael ar gyfer dyraniadau bloc ar gyfer rhaglenni gwaith parhaus. Cyfeiriwyd at waith y GBS wrth adolygu’r cynigion am ddyraniadau a darparwyd crynodeb o’u hargymhellion ac fe ymhelaethwyd arnynt ymhellach yn y cyfarfod, gan gynnwys y ffynhonnell gyllid argymelledig ar gyfer pob prosiect, ynghyd â'r rhesymeg ar gyfer cefnogi'r prosiectau a'r dyraniadau penodol hynny.\nYstyriodd y Cabinet yr argymhellion a fanylwyd arnynt o fewn yr adroddiad. Tynnodd y Cynghorydd Tony Thomas sylw at yr angen i ystyried y Prosiect Awyr Dywyll (AOHNE - Ardal o Harddwch Naturiol Eithriadol) fel rhan o waith Oleuo LED Cynaliadwy (Salix) i ddisodli goleuadau stryd presennol. Cafwyd ar ddeall bod y model goleuadau stryd presennol yn cydymffurfio gyda gofynion hynny a bod yr Adran Briffyrdd yn ymwybodol o'r manylion technegol o ran hynny. Gofynnodd y Cynghorydd Mark Young am eglurhad o’r cyfleusterau a ddarparwyd i Gymorth Tai’r Sector Preifat, a cadarnhawyd y byddai’r cyllid yn cael ei ddefnyddio’n bennaf ar gyfer addasiadau ar raddfa fawr i lety preifat, i sicrhau eu haddasrwydd ar gyfer y sawl ag anableddau.\nPENDERFYNWYD bod y prosiectau a nodwyd yn Atodiad 1 i'r adroddiad i'w cynnwys yn Nghynllun Cyfalaf 2021/22 yn cael eu cefnogi a’u hargymell i'r Cyngor llawn.\nADRODDIAD CYLLID PDF 461 KB\nFINANCE REPORT - APP 1 Revenue Summary , Eitem 9. PDF 227 KB\nFINANCE REPORT - APP 2 Service Variance Analysis , Eitem 9. PDF 440 KB\nFINANCE REPORT - APP 3 Summary of Capital Plan , Eitem 9. PDF 194 KB\nFINANCE REPORT - APP 4 Major Capital Projects Update , Eitem 9. PDF 465 KB\n(a) nodi'r cyllidebau a bennwyd ar gyfer 2020/21 a'r cynnydd yn erbyn y strategaeth y cytunwyd arni ar gyfer y gyllideb, ac yn\n(b) cymeradwyo sefydlu cronfa wrth gefn i ganiatáu i Sir Ddinbych Yn Gweithio reoli’u harian yn fwy effeithiol.\nCyflwynodd y Cynghorydd Julian Thompson-Hill yr adroddiad yn rhoi manylion ynglŷn â'r sefyllfa ariannol ddiweddaraf a’r cynnydd a wnaed o ran y strategaeth y cytunwyd arni ar gyfer y gyllideb fel yr amlinellir isod -\n· y gyllideb refeniw net ar gyfer 2020/21 oedd £208.302 miliwn (£198.538 miliwn yn 2019/20).\n· rhagwelid y byddai gorwariant o £1.759 miliwn mewn cyllidebau gwasanaeth a chorfforaethol.\n· amlygwyd y risgiau ar hyn o bryd a’r rhagdybiaethau yn ymwneud â meysydd gwasanaeth unigol.\n· amlinellwyd effaith ariannol y coronafeirws a'r safle ar hawliadau i Lywodraeth Cymru hyd yma, yn nhermau gwariant a cholled i incwm.\n· manylion o arbedion ac arbedion effeithlonrwydd angenrheidiol o £4.448 miliwn y cytunwyd arno, gan gynnwys cynnwys arbedion corfforaethol sy’n ymwneud ag adolygiad actiwaraidd teirblwydd o Gronfa Bensiynau Clwyd (£2 miliwn); 1% arbedion ysgolion (£0.692 miliwn); arbedion gwasanaeth (£1.756 miliwn).\n· rhoddwyd diweddariad cyffredinol am y Cynllun Cyfalaf, y Cyfrif Refeniw Tai a'r Cynllun Cyfalaf Tai.\nGofynnwyd i'r Cabinet gymeradwyo gosod cronfa wrth gefn i ganiatáu i Sir Ddinbych yn Gweithio reoli eu cyllid yn fwy effeithiol.\nArweiniodd y Cynghorydd Thompson-Hill y Cabinet drwy elfennau amrywiol yr adroddiad a symudiadau ers y mis blaenorol. Cymerodd y cyfle i roi'r newyddion diweddaraf i aelodau ar gynllun grant Llywodraeth Cymru i fusnesau lleol a dyrennir gan y cyngor, a talwyd teyrnged i waith diflino’r staff oedd yn gyfrifol am brosesu dros 1300 o hawliadau yn effeithiol, gyda chyfanswm o oddeutu £4.5 miliwn yn y gyfran ddiweddaraf o gyllid. Cydnabu’r Cabinet waith caled y staff oedd yn dyrannu'r cynllun, sydd wedi gweithio tu hwnt i’r gofyn i sicrhau bod taliadau effeithiol yn cael eu gwneud i hawlwyr cymwys, a dangoswyd gwerthfawrogiad o ran hynny.\nCynghorodd y Pennaeth Cyllid y cafwyd cadarnhad erbyn hyn bod hawliad colled incwm Chwarter 3 wedi cael ei gymeradwyo gan Lywodraeth Cymru (LlC) ac roedd yn falch o adrodd ar ffrydiau cyllid eraill LlC oedd ar gael yn hwyr yn y flwyddyn ariannol a fyddai'n effeithio'n gadarnhaol ar gyllid y Cyngor i’w cynnwys yn adroddiadau monitro i’r Cabinet yn y dyfodol. I gloi, soniwyd am gwelliant i sefyllfa ysgolion, a oedd yn bennaf oherwydd effaith barhaus Covid-19 a chafwyd cadarnhad o gymeradwyaeth am gyllid ar gyfer eitemau penodol o wariant.\nYmatebodd y Cynghorydd Thompson-Hill, Pennaeth Cyllid i gwestiynau a godwyd gan y Cynghorydd Mark Young fel a ganlyn -\n· y taliadau ni chymeradwywyd am golli incwm mewn perthynas â Chwarter 1 yn bennaf o ran y Cyfrif Refeniw Tai.\nO wybod mai dim ond hanner yr awdurdodau lleol sy’n rheoli eu stoc dai, gyda’r gweddill yn cael eu rheoli gan Landlordiaid Cymdeithasol Cofrestredig, roedd LlC wedi gwrthod hawliadau’r cyngor o ran hynny i sicrhau cydraddoldeb\n· roedd y rhan fwyaf o eitemau a ddaliwyd ar yr hawliadau yn ymwneud ag ymholiadau technegol am brydau ysgol am ddim ac am hawliadau incwm yn ymwneud â incwm gohiriedig megis ffioedd cynllunio a threth y cyngor; roedd disgwyl nawr y byddai LlC yn ariannu awdurdodau lleol ar gyfer y colled i incwm yn ystod y flwyddyn\n· yn nhermau’r mater ehangach o gyllid cenedlaethol a’r cyhoeddiad diweddar y byddai LlC yn derbyn £650 miliwn ychwanegol gan Drysorlys y DU am wariant ychwanegol yn sgil Covid-19, cafwyd ei nodi y gallai unrhyw gyllid ychwanegol heb ei wario erbyn mis Ebrill ei gario drosodd i’r flwyddyn ariannol nesaf, ac roedd disgwyliad y byddai arian ychwanegol yn cael ei ddyrnau i awdurdodau lleol gyda goblygiadau’r cyhoeddiad i’w trafod yn y dyddiau nesaf.\nAmlygodd y Cynghorydd Mark Young fod gan LlC swm sylweddol o arian sy’n rhaid ei wario cyn mis Ebrill, ac roedd yn awyddus bod y cyllid hwnnw'n cael ei ... view the full Cofnodion text for item 9.\nRHAGLEN GWAITH I’R DYFODOL PDF 203 KB\nDerbyn Rhaglen Gwaith i’r Dyfodol amgaeedig y Cabinet a nodi’r cynnwys.\nPENDERFYNWYD nodi Rhaglen Gwaith i'r Dyfodol y Cabinet.\nCyflwynwyd Rhaglen Gwaith i'r Dyfodol y Cabinet i’w hystyried.\nDaeth y cyfarfod i ben am 11.35am.


Mae Côte Ouest Immobilier yn asiantaeth eiddo tiriog bri a leolir yn Saint-Jean-de-Luz yn adran Pyrénées-Atlantiques. Mae hi'n arbenigo ynddi http://www.coteouest-immobilier.com/agence-immobiliere-saint-jean-de-luz.asp asiantaeth eiddo tiriog Saint-Jean-de-Luz ac ar arfordir Gwlad y Basg.\nYdych chi'n ffan o chwaraeon dŵr? Mae mannau enwog Diego Suarez - tref yng ngogledd yr Ynys Fawr yn aros amdanoch chi yn unig. Bydd y gwahanol letyau yn y rhanbarth hwn yn cael eu cynnig gan MHO Guide Hotels Madagascar.\nArhosiad yng nghanol yr Ynys Creole:\nUn Taith Affrica yn caniatáu i dwristiaid fynd i ynysoedd paradisiacal Cefnfor India. Ymhlith eraill, mae Ynys Aduniad yn gyrchfan ragorol. Mae'r wlad hon yn gartref i safleoedd twristiaeth sydd yn werth chweil ond yn hynod ddiddorol. O faes awyr Saint-Denis, bydd teithwyr yn cael cyfle i ymweld â "Le piton de la Fournaise". Mae'r olaf yn un o'r llosgfynyddoedd mwyaf gweithgar yn y byd ac mae'n atyniad poblogaidd. Felly, bydd bagiau cefn yn gallu ystyried ffrwydradau ysblennydd. Yn ogystal, bydd gan y bagiau cefn olygfa odidog o'r ddau brif grater sef y Dolomieua Bory. Ar gyfer pobl sy'n dod o hyd i ddarganfyddiadau, syrcasau Mae Mafate a Salazie yn werth y daith.\nYn ogystal, ffynhonnau poeth Mae de Cilaos yn lleoedd na ddylid eu colli. Bydd twristiaid yn gallu mwynhau rhinwedd therapiwtig dyfroedd sodiwm bicarbonad, sy'n pigo allan ar dymheredd o 31 ° C. Yn ogystal, mae ynys Aduniad yn cynnwys mwy na 30 km o arfordir. Yn wir, mae traethau Saint-Gilles yn lleoedd na ddylid eu colli. Bydd bagiau cefn yn gallu treulio eiliadau o ymlacio a thawelu. Ar yr un pryd, gall ymwelwyr hefyd fynd i snorcelu i archwilio'r fflora morol lleol. Ar y llaw arall, mae Petit Marché Saint-Denis yn caniatáu i deithwyr ddarganfod y ffrwythau a'r llysiau egsotig o Ymuniad fel ymosodiadau neu rwdiau.


Lladin Llafar - Wicipedia\n(Ailgyfeiriad oddi wrth Lladin llafar)\nLladin Llafar (yn Lladin, sermo vulgaris, "iaith y werin") oedd y tafodieithoedd o'r iaith Ladin a siaredid gan werin-bobl yr Ymerodraeth Rufeinig. Ymrannodd y tafodieithoedd yn yr Oesoedd Canol Cynnar gan ddatblygu i'r ieithoedd Romáwns erbyn y 6g.\nRoedd Lladin Llafar yn wahanol i Ladin Clasurol yn ei hynganiad, geirfa a gramadeg. Nid oedd Lladin Llafar yn iaith ysgrifenedig felly mae'n rhaid i ieithyddion droi at ddulliau anuniongyrchol o'i hastudio.\n2.1 Colli'r cenedl niwtral\n2.2 Colli'r cyflyrau\n2.3 Lluosi arddodiaid\nGan nad ysgrifennid iaith feunyddiol siaradwyr Lladin, gellir astudio Lladin Llafar drwy ddulliau anuniongyrchol yn unig. Daw gwybodaeth am Ladin Llafar o dair prif ffynhonnell: yn gyntaf mae’r dull cymharu sy’n ail-greu ffurfiau cynnar yr ieithoedd Romáwns, ac yn nodi lle wahaniaethent o Ladin Clasurol; yn ail, mae yna nifer o destunau gramadeg o’r cyfnod Lladin hwyr sy’n collfarnu’r “camgymeriadau” ieithyddol a wnaed gan siaradwyr Lladin sy’n rhoi syniad i ieithyddion o sut y siaredid Lladin gan y werin-bobl; yn drydydd, mae’r enghreifftiau o iaith ddi-glasurol a ddefnyddiwyd yn rhai testunau Lladin hwyr yn datgelu manylion am iaith lafar yr awdur.\nAm nifer o ganrifoedd ar ôl cwymp yr Ymerodraeth Rufeinig yn y gorllewin, parhaodd Lladin Llafar i gydfodoli gyda ffurf ysgrifennedig o Ladin hwyr, Lladin Canol, oblegid pan ysgrifennai ysgolheigion, ceisient ysgrifennu gyda gramadeg a sillafu “cywir” ac felly efelychent arferion Lladin Clasurol. Defnyddiid ffurf “rewadwy” yr iaith Ladin fel iaith ysgolheictod drwy gydol y Canol Oesoedd hyd y Dadeni.\nDatblygodd Lladin Llafar yn wahanol yng ngwahanol tirgiogaethau'r Ymerodraeth Rufeinig, gan ddatblygu’n raddol i mewn i Ffrangeg, Catalaneg, Eidaleg, Sbaeneg, Portiwgaleg, a dwsinau o ieithoedd eraill. Er taw Lladin oedd yr iaith swyddogol yn y ardaloedd hyn, fe siaredid Lladin Llafar gan y werin-bobl nes i’r ffurfiau lleol newydd ymrannu’n ddigonol o Ladin gan ddod i’r golwg fel ieithoedd ar wahân. Serch y gwahaniaeth cynyddol rhwng Lladin Llafar ac ysgrifennedig, nid oedd y tafodieithoedd yn annealladwy o’i gilydd nes yr 8g.\nFe wyddwn fod y tafodieithoedd Lladin yn hollol annealladwy o’i gilydd erbyn y 9g. Isod gweler llw o 842 a ysgrifennwyd yn Lladin hollol wahanol i'r iaith glasurol:\nRoedd gramadeg Lladin Llafar llawer yn fwy dadelfennol na Lladin Clasurol o ganlyniad i golledion ffonetig a erydodd batrymau ffurfdroi ymasiadol hynafol.\nColli'r cenedl niwtralGolygu\nDisodlwyd tair cenedl ramadegol Lladin Clasurol gan system ddwy-genedl yn y rhan fwyaf o'r Ieithoedd Romáwns. Yn Lladin mae cenedl yn fater o ffurfdro, e.e mae yna wahanol patrymau gogwyddo a gyfeillechir gyda'r gwrywaidd, benywaidd a'r niwtral. Mae cenedl hefyd yn fater o gytundeb, e.e mae'n rhaid i ansoddeiriau gytuno gyda'r enwau yn ôl cenedl (yn ogystal â rhif a chyflwr).\nArweinodd colled y cytseiniaid olaf at ail-ddadansoddiad o'r system genedl. Er enghraifft yn Lladin Clasurol, gwahaniaethai'r terfyniadau -us ac -um rhwng y gwrywaidd a'r niwtral yn yr ail ogwyddiad; gyda'r -s a -m wedi diflannu, ymunodd y niwtral gyda'r gwrywaidd. Dyma broses sydd yn gyflawn yn yr ieithoedd Romáwns. Cafodd rhai enwau niwtral yn y lluosog fel gaudia, "llonder", eu hail-ddadansoddi fel enwau benywaidd unigol. Cafodd y rhan fwyaf o enwau niwtral eu hymrwymo i mewn i'r genedl wrywaidd oherwydd y newidiadau seiniol a wanhaodd ddiwedd geiriau.\nOherwydd y newidiadau seiniol a ddigwyddai yn Lladin Llafar, fe ddeath yn galetach i gadw’r system o gyflyrau enwol. Oherwydd colled yr /m/ ar ddiwedd geiriau, colled yr hyd ffonemig llafariad, a’r æ yn newid o /ai/ i /ɛ/ , daeth y gogwyddiad cyntaf yn ddi-ddefnydd. Dengys y tabl ar y dde yr effaith a gafodd y newidiadau seiniol ar enwau'r gogwyddiad cyntaf. Oherwydd newiadau seiniol eraill tebyg a wanhaodd ddiwedd geiriau, fe gollwyd cyflyrau mewn grwpiau gogwyddo eraill hefyd gan symud morffoleg enwol Lladin o fod yn synthetig i ddadelfennol.\nFe ddiflannodd y cyflyrau yn raddol. Cadwai Hen Ffrangeg wahaniaeth rhwng y cyflwr goddrychol a’r cyflwr gwrthrychol (cas-sujet/cas-régime) a ddiflannodd yn y 12g. Ceidw Rwmaneg gyflwr genidol a chyflwr derbynniol o hyd yn ogystal ag olion o gyflwr cyfarchol.\nFe farciwyd y gwahaniaeth rhwng ungiol a lluosog mewn dwy ffordd yn yr ieithoedd Romáwns. I ogledd a gorllewin y Llinell La Spezia-Rimini sy’n rhedeg drwy ogledd yr Eidal, fe wahaniaethwyd yr unigol o’r lluosog gan –s ar ddiwedd y gair, a oedd yn bresennol yn ffurfiau lluosog benywaidd a gwrywaidd yr hen gyflwr gwrthyrchol ym mhob dosbarth gogwyddiad. I dde a dwyrain y Llinell La Spezia-Rimini, fe farciwyd y gwahaniaeth gan newidiadau llafarol ar ddiwedd enwau, fel sy’n digwydd mewn Eidaleg a Rwmaneg fodern. Mae’r newidiadau llafarol yn cadw a chyffredinoli gwahaniaethau a farciwyd ar enwau lluosog yn y goddrychol yn y gogwyddiad cyntaf a’r ail ogwyddiad.\nWrth i’r cyflyrau wanhau yn Lladin, roedd yn rhaid i arddodiaid gael eu creu i osgoi amwysedd annerbyniol. Cafodd nifer o arddodiaid newydd eu hadeiladu gan roi hen arddodiaid at ei gilydd. Mae’r Ieithoedd Romáwns yn llawn geirynnau gramadegol a grëwyd fel hyn; Sbaeneg “donde”, “ble”, o’r Lladin "de" + "unde", neu’r Ffrangeg "dès", "ers", o’r Lladin "de" + "ex" . Daw "depués" yn Sbaeneg a "deopis" yn Bortiwgaleg o "de" + "ex" + "post". Mae rhai o’r cyfansoddion newydd hyn yn ymddangos mewn testunau llenyddol yn ystod yr Ymerodraeth Hwyr; mae Ffrangeg "dehors", Sbaeneg "de fuera" a Phortiwgaleg "de fora" ("tu fas") i gyd yn cynrychioli "de" + "foris", ac fe welwn Jerome yn ysgrifennu "stulti, nonne qui fecit, quod de foris est, etiam id, quod de intus est fecit?" yn y Beibl.\nTra gollai Lladin ei chyflyrau, dechreuodd arddodiaid lenwi’r bylchau. Er enghraifft yn Lladin Llafar, fe ddefnyddiid yr arddodiad "ad" gyda’r cyflwr gwrthrychol i wneud i fynny am y cyflwr derbynniol gwan:\nMarcus patrī librum dat. "Rhôdd Marcus lyfr i’w dad."\nMarcus dat librum ad patrem. "Rhôdd Marcus lyfr i’w dad"\nWeithiau, disodlwyd y cyflwr genidol gwan gyda’r arddodiad "de" gyda’r abladol:\nMarcus mihi librum patris dat. "Rhôdd Marcus lyfr ei dad imi"\nMarcus mihi dat librum de patre. "Rhôdd Marcus lyfr ei dad imi"\nEffeithiwyd y ffurfiau berfol llawer yn llai gan y colledion ffonetig a erydodd y system o gyflyrau enwol; yn wir, ymddengys berfau Sbaeneg neu Bortiwgaleg (a nifer o ieithoedd Romáwns) yn debyg iawn i’w ffurfiau hynafol Lladin o hyd. Un rheswm am hyn oedd yr aceniad cryf a ddatblygodd yn Lladin Llafar a roddai bwyslais ar sillafau gwahanol yn y ffurfiau rhediedig. Felly, parhaodd y ffurfiau i esblygu’n ffonetig, ond ni erydodd y gwahaniaethau rhwng y ffurfiau rhediedig.\nEr enghraifft, yn Lladin, roedd y geiriau am "caraf" a "carwn" yn amō ac amāmus. Yn Hen Ffrangeg achosodd yr A accenog ddipthong gan achosi (j’)aime ac (nous) amons. Er bod nifer o ffonemau wedi’u colli yn y ddau achos, cadwyd gwahaniaeth rhyngddynt oherwydd yr aceniad. Mae dylanwadau rheoleiddio wedi dadwneud yr effaith yn nifer o achosion (y ffurf fodern yn Ffrangeg yw nous aimons) ond mae rhai berfau modern wedi cadw’r ffurf afreolaidd, fel je viens (dof) yn erbyn nous venons (down), a ddaeth o’r Lladin veniō a venīmus.\nCrëwyd amser dyfodol newydd ar ferfau Lladin Llafar gan ddefnyddio berfau cyfnerthu. Oherwydd cyfuniad y /b/ a’r /w/, daeth ffurfiau’r dyfodol fel amabit, i swnio’n union fel y ffurfiau perffaith fel amauit, gan gyflwyno amwysedd annerbyniol. Ffurfiwyd dyfodol newydd gyda’r ferf cyfnerthu habere, *amare habeo, yn llythrennol "caru caf". Fe gyfangwyd y ffurf newydd hon gan droi’n olddodiad dyfodol yn yr ieithoedd Romáwns gorllewinol. Gweler enghreifftiau o "byddaf yn caru/cara i" yn yr ieithoedd modern:\nFfrangeg: j’aimerai (je + aimer + ai) < aimer [caru] + ai [caf]\nPortiwgaleg: amarei (amar + [h]ei) < amar [caru] + hei [caf]\nSbaeneg a Chatalaneg: amaré (amar + [h]e) < amar [caru] + he [caf]\nEidaleg: amerò (amar + [h]o) < amare [caru] + ho [caf]\nFfurfiwyd modd amodol (a wahaniaethai o'r modd dibynnol traddodiadol) yn yr un ffordd (amhenodol + ffurf rhediedig o habere).\n↑ Ethologue Latin Family\nWedi dod o "https://cy.wikipedia.org/w/index.php?title=Lladin_Llafar&oldid=7452709"\nLast edited on 6 Chwefror 2019, at 21:34\nNewidiwyd y dudalen hon ddiwethaf ar 6 Chwefror 2019, am 21:34.


Cyfres Mewnwelediad - National Academy for Educational Leadership\nMae’r gyfres yn cyflwyno syniadau newydd sy’n seiliedig ar dystiolaeth ar arweinyddiaeth addysgol – ar ffurf comisiynau ymchwil, adolygiadau o bolisi rhyngwladol a llenyddiaeth academaidd a darnau barn – a fydd yn herio ac yn llywio dulliau sefydledig o ymdrin â pholisi ac ymarfer.\nArweinwyr Systemau ac Arweinyddiaeth Systemau\nMae datblygu ‘arweinwyr systemau’ ac ‘arweinyddiaeth system’ effeithiol yn ganolog i’r daith diwygio addysg a ddisgrifiwyd yn Ein Cenhadaeth Genedlaethol yn 2017, diweddariad Hydref 2020, ac mae wrth wraidd y gwaith y mae’r Academi Genedlaethol ar gyfer Arweinyddiaeth Addysgol yn ei wneud yng Nghymru, gan gynnwys ein model blaenllaw o Gymdeithion.\nMae arweinwyr / arweinyddiaeth system yn gysyniad cymhleth ac weithiau dryslyd. Er ei fod yn ffocws i nifer o systemau addysg ledled y byd yn ystod y degawd diwethaf, nid oes diffiniad sefydlog o arweinwyr / arweinyddiaeth systemau. O ganlyniad, mae llawer o ddehongliadau o beth yw arweinwyr / arweinyddiaeth system, sut y caiff ei drin a phryd y gwyddom ei fod yn gweithio. Hyd yma, mae hyn wedi atal trafodaeth wybodus a hygyrch am natur – a dyfodol – arweinwyr systemau / arweinyddiaeth rhag digwydd yng Nghymru.\nArweinwyr Systemau ac Arweinyddiaeth Systemau: Adolygu'r Dystiolaeth\nGwerth Wythnosau Ysgol Anghymesur


Trethu Ail Gartrefi - Deisebau\nDeiseb a gwblhawyd Trethu Ail Gartrefi\nRydym yn galw ar Gynulliad Cenedlaethol Cymru i annog Llywodraeth Cymru i gymryd camau uniongyrchol i gau bwlch yn y gyfraith sy'n caniatáu i berchnogion ail gartrefi yng Nghymru osgoi talu'r dreth gyngor ac ardrethi busnes, ar adeg pan orfodir cynghorau lleol i gynyddu'r dreth gyngor i drethdalwyr lleol i wneud iawn am y diffyg yn eu cyllidebau.\nMae 800 o berchnogion ail gartrefi yng Ngwynedd bellach yn ymelwa o fwlch yn y gyfraith i osgoi talu unrhyw dreth gyngor o gwbl drwy gofrestru eu heiddo fel busnesau bach. Maent hefyd yn cael eu heithrio rhag talu ardrethi busnes oherwydd anghysondeb yn y system sy'n eu categoreiddio fel 'busnesau bach' er eu bod yn cael eu defnyddio fel ail gartrefi am y rhan fwyaf o'r flwyddyn. Yn ystod y flwyddyn ariannol hon, mae hyn yn cyfateb i golled o £1.5 miliwn o bwrs y wlad yng Ngwynedd yn unig; arian y gellid ei ddefnyddio i ddarparu tai cymdeithasol i bobl leol.


Cyfradd cyfnewid Som Kyrgyzstani (KGS) I Bhutan Ngultrum (BTN) byw ar farchnad cyfnewid Forex\nCyfraddau cyfnewid FOREX updated: 21/11/2019 19:59\nSom Kyrgyzstani - Bhutan Ngultrum pris ar hyn o bryd ar y farchnad cyfnewid Forex yn 21 Tachwedd 2019\n19:59:04 (Diweddariad cyfradd forex mewn 59 eiliad)\nForex - y brif farchnad gyfnewid. Forex: Som Kyrgyzstani i Bhutan Ngultrum - 1.03. 1 amser mewn 30 eiliad mae'r dudalen gyda chyfradd cyfnewid yn cael ei diweddaru. Amser cyflym o Som Kyrgyzstani i gyfradd Bhutan Ngultrum.\nSiart masnachu Forex Bhutan Ngultrum - Som Kyrgyzstani yn byw, 21 Tachwedd 2019\nSiart masnachu Forex Som I Bhutan Ngultrum yn byw, 21 Tachwedd 2019\nMae'r siart o Som Kyrgyzstani i Bhutan Ngultrum Wcrain ar 21 Tachwedd 2019 yn cael ei gyflwyno ar ein gwefan. Er mwyn monitro Som Kyrgyzstani i Bhutan Ngultrum yn Forex, rydym yn ei ddangos ar graff. Mae newidiadau yn y gyfradd gyfnewid i'w gweld ar unwaith ar y siart. Mae'r graff o newidiadau yn y Som Kyrgyzstani i'r Bhutan Ngultrum yn cael ei ddiweddaru'n gyson.\nTrosi Som Kyrgyzstani I Bhutan Ngultrum Som Kyrgyzstani I Bhutan Ngultrum Cyfradd cyfnewid Som Kyrgyzstani I Bhutan Ngultrum Hanes y gyfradd gyfnewid\nMasnachu ar-lein Som Kyrgyzstani (KGS) i Bhutan Ngultrum ar hyn o bryd\nCyfradd cyfnewid y funud ar ein gwefan. Twf y Som Kyrgyzstani (KGS) i Bhutan Ngultrum ar y funud hon yw - 0.0000 BTN. Cyfradd gyfnewid y funud o'r Som Kyrgyzstani i'r Bhutan Ngultrum yn y tabl am 10 munud. Postio gwybodaeth yn gyfleus ar y gyfradd munud ar y wefan.\nMasnachu ar-lein Som Kyrgyzstani (KGS) i Bhutan Ngultrum masnachu olaf awr\nBob awr rydym yn olrhain cyfradd cyfnewid Som Kyrgyzstani i Bhutan Ngultrum. Cododd y Som Kyrgyzstani gan 0.0000 BTN yn yr awr olaf. Mae'r wefan yn dangos tabl ar gyfer postio 10 awr o'r Som Kyrgyzstani i'r Bhutan Ngultrum am bob awr. Mae'n gyfleus cymharu newidiadau yn y gyfradd gyfnewid bob awr.\nMasnachu ar-lein Som Kyrgyzstani (KGS) i Bhutan Ngultrum tuedd heddiw 21 Tachwedd 2019


Cyfoethogi ein Casgliadau - Casgliad Martin Ridley | Casgliad y Werin Cymru\nHafan / Blogs / Cyfoethogi ein Casgliadau - Casgliad Martin Ridley\ndydd Mawrth, Ebrill 7, 2020\nWilliam Troughton, Llyfrgell Genedlaethol Cymru\nMae William yn rhannu’r stori am waith Martin Ridley, am sut y daeth y Llyfrgell i fod â’r casgliad yma yn ei meddiant, ac am un o’i hoff ddelweddau:\n‘Ganwyd Martin John Ridley yn Reading yn 1861. Rhywbryd yn yr 1880’au fe roddodd gorau i’w swydd fel clerc i fasnachwr, a dod yn ffotograffydd proffesiynol gan symud i Bournemouth. Yna, tua 1893 aeth i bartneriaeth gyda gŵr o’r enw Harry Miell i ffurfio cwmni Miell & Ridley, Bournemouth & Bristol. Mae tystiolaeth ar gael sy’n awgrymu bod Miell yn canolbwyntio ar waith stiwdio, a Ridley ar dirluniau. Ond mae’n bosib na fu i’r bartneriaeth hon bara’n hir. Ni wyddom cymaint â hynny am fywyd Ridley ei hun. Serch hyn mae yna anfoneb sydd wedi goroesi o 1906 sy’n cynnig cyflwyniad i’w waith yn ystod yr oes Edwardaidd. Ymysg y gwasanaethau a’r nwyddau sy’n cael eu cyflenwi ganddo fel ffotograffydd masnachol mae Landscape, Marine & Architectural Views, Animal studies, Artists Figures & rustic studies, Christmas, New Year & Birthday Cards, Pictorial Postcards, Book of Views a Stereoscopic Views.\n‘Mae’r anfoneb hwn yn dyddio o uchafbwynt oes aur y cerdyn post a ddechreuodd ychydig flynyddoedd ynghynt ac a barhaodd hyd 1918. Fel y gallai rhywun ddychmygu, mae casgliad Martin Ridley yn cynnwys sawl golygfa glan-môr, pier, parciau a thraethau, sef bara menyn unrhyw gyhoeddwr cerdyn post. Fodd bynnag, mae yna ddelweddau eraill sydd yn wahanol iawn i’r disgwyl, ac yn amrywiol e.e. Ward Gwendoline, Clafdy Caerdydd, Doc y Rhath a York Street yng Nghasnewydd.\n‘Mae’r golygfeydd o Abertyleri o ddiddordeb arbennig. Ni wyddom pam mae cymaint o olygfeydd o Abertyleri – efallai mai ar gyfer prosiect na welodd olau dydd y tynnodd nhw, megis llyfr o olygfeydd (‘book of views’).\n‘Dyma olygfa o Church Street, Abertyleri. Mae ei naws digymell mewn sawl ffordd yn hollol nodweddiadol o Ridley. Dyma stryd oedd yn llawn bwrlwm masnachu a hynny mewn tref a oedd bryd hynny yn un ffyniannus. Dyma, yn fy marn i, yw gwir natur ffotograffiaeth ddogfennol; mae’n dal tameidiau o realiti heb fod unrhyw fwriad diwylliannol iddo. Cofiwch bod y ddelwedd hon wedi ei chymryd ar gamera plat llawn ar stand drichoes a hynny o flaen y byd a’i bobl, ac eto llwyddodd i gofleidio naturioldeb … Does dim dianc rhag realaeth gignoeth yn ei ffotograffiaeth, er na cheir arwydd iddynt gael eu tynnu gydag unrhyw awydd i symbylu newid gwleidyddol na chymdeithasol.\n‘Roedd yna elfen o siawns annisgwyl o bleserus ynghlwm wrth ddyfodiad y asgliad yma i’r Llyfrgell Genedlaethol. Parhaodd Ridley i redeg ei fusnes hyd ei farwolaeth yn 1936 – ac oherwydd afiechyd daeth i ddibynnu fwyfwy ar gymorth ei ferch, a gadwodd y busnes i fynd wedi hynny. Erbyn 1964, gwnaed cais am i’r adeilad gael ei ailddatblygu, ac ymddangosodd stori yn y Bournemouth Echo yn sôn nad oedd dim amdani ond gwaredu’r 6000 o blatiau gwydr oedd yn weddill (gwerth tunnell a hanner ohonynt!). O ddarllen am hyn, fe wnaeth Mrs Mole, dynes fusnes oedd â chryn grebwyll, lwyddo i brynu’r cyfan am £5 gan eu storio nes ei hymddeoliad yn 2007. Oddi ar hynny, mae proses drylwyr o ddidoli wedi digwydd a chartrefi sefydliadol wedi eu canfod ar gyfer gweddill y casgliad.’\nJason Evans, Wicimediwr Cenedlaethol Llyfrgell Genedlaethol Cymru\nJason sy’n bwrw golwg dros ddelweddau trefol a diwydiannol Martin Ridley, ac yn trafod potensial y casgliad unigryw hwn:\n‘Ym mlynyddoedd cynnar yr 20fed ganrif, cyn dechrau’r Rhyfel Byd Cyntaf, roedd economi Cymru yn ffynnu, wedi’i yrru gan lo a dur. Ehangodd trefi a dinasoedd de Cymru yn gyflym wrth i bobl heidio i’r ardal i weithio. Mae lluniau Martin Ridley, gafodd eu tynnu tua 1905, yn rhoi cipolwg prin i ni o’r pwynt hynod ddiddorol hwn mewn hanes.\n‘Mae Ridley yn dogfennu’r pyllau glo, y ffatrïoedd a’r dociau, y rheilffyrdd a’r tramiau, y cynnydd mewn parciau trefol enfawr a’r strydoedd mawr. Mae’n dangos maint yr adeiladu a’r datblygu ar y pryd, gydag ysgolion, ysbytai, eglwysi a llyfrgelloedd newydd yn codi ymhobman. Nid yw rhai golygfeydd wedi newid llawer hyd heddiw, ond ni ellir adnabod eraill, newid y tu hwnt i bob adnabyddiaeth gan ddau ryfel byd, cwymp diwydiant a gorymdaith ‘cynnydd’. Mae’r diffyg ceir (a tharmac) yn ymddangos ychydig yn od mewn golygfeydd na fyddai fel arall yn edrych allan o le yn y 1940’au neu’r 1950’au. Diolch byth, mae’r holl luniau o geffylau wedi’u clymu y tu allan i siopau yng nghanol dinasoedd yn ein hatgoffa bod bywyd yn wahanol iawn yn 1905.\n‘Caffaelwyd y casgliad hwn o ryw 800 o ddelweddau gan y Llyfrgell Genedlaethol tua deng mlynedd yn ôl ac yn ddiweddar sicrhawyd ei fod ar gael yn ddigidol ar gatalog y Llyfrgell. Gan fod y Casgliad allan o hawlfraint Mae’r Llyfrgell hefyd yn gallu rhannu’r casgliad ar lwyfannau trydydd parti.\n‘Mae’r Llyfrgell yn falch iawn o rannu’r lluniau gyda Chasgliad y Werin Cymru. Mae’n llwyfan perffaith i ymgysylltu pobl â’r casgliad mewn gwirionedd, i ddechrau trafodaethau, sbarduno atgofion ac annog ailddefnyddio.\n‘Mae’r delweddau hefyd wedi’u huwchlwytho i Wikimedia Commons, gan sicrhau eu bod ar gael i’w defnyddio mewn erthyglau Wikipedia ac mae data’r catalog wedi’i drosi i ddata agored cysylltiedig, gan ei gwneud yn haws i’w rannu a’i archwilio. Drwy gyhoeddi’r data hwn ar wefan Wikidata gallwn ddechrau dadansoddi'r data gan ddefnyddio gwasanaeth ymholiadau Wikidata.\nY pethau sy’n cael eu portreadu fwyaf yn y casgliad.\n‘Mae Wikidata hefyd wedi helpu i gyfoethogi’r data ar gyfer y casgliad trwy gysylltu ein data ni gyda data allanol ychwanegol. Felly, gallwn wneud pethau megis casglu cyfesurynnau ar gyfer llefydd sydd wedi cael eu tagio yn y casgliad. Mae’r data cyfesurynnol hefyd wedi cael ei rannu gyda Chasgliad y Werin Cymru fel bod y delweddau yn ymddangos ar eu porwr mapio.’\nLlefydd sy’n cael eu portreadu yn y casgliad ar fap rhyngweithiol.\nElena Gruffudd, Casgliad y Werin Cymru\nYn y byd fymryn yn swreal sydd ohoni heddiw o beidio crwydro a chymdeithasu mae’r ddelwedd gan Martin Ridley o blant ar y traeth yn Ninbych-y-pysgod gydag Ynys Catrin yn y cefndir yn chwa o awyr iach.\nRydw i wrth fy modd efo eglurder delweddau Martin Ridley wrth iddo gynnig cipolwg inni ar fywyd yng Nghymru dros ganrif a mwy yn ôl; mi allwch chi weld manylion gwisgoedd y cyfnod – megis ar hetiau’r merched bach yma. Mae’r delweddau yma yn eich tynnu chi mewn, nes eich bod, ar amrantiad, yno ynghanol prysurdeb Commercial Street, Casnewydd, yn ochr-gamu heibio i bobl ar y palmant. A bron na allwch chi glywed bwrlwm sgwrs y merched ar eu ffordd o’u tro yn Cliff Walk, Penarth.\nBeth, tybed, ddaeth â’r pedwar plentyn yma yn neu dillad gorau i Ddinbych-y-pysgod yn 1905 – ai trip Ysgol Sul, neu bicnic teuluol efallai? Mae Ridley wedi llwyddo i ddal golygfeydd eraill mwy anffurfiol o ddiwrnod allan ar lan y môr, megis un o draeth Penarth sy’n dal naws holl brysurdeb yr achlysur. Ond rwy’n cael fy nenu yn ôl at y plant ar draeth Dinbych-y-pysgod; wedi codi ffrogiau a throwsus i gael padlo maen nhw, y pedwar petrus yma ynghanol y llanw, ac mae ehangder y môr yn neu hamgylchynu. Prin iawn oedd yr adegau hynny y byddai fy mhlant i, pan oedden nhw’n fach, yn fodlon aros yn llonydd am eiliad i dynnu llun ar lan-y-môr. Rhedeg ar eu pennau i’r tonnau yn llawn gwichian fydden nhw gan amlaf! Ond sefyll mae’r pedwar plentyn yma, a threipod Martin Ridley yn y dŵr efo nhw mae’n debyg; dgaipyn o gyferbyniad.\nY tu ôl iddyn nhw mae Ynys Catrin, lle ag iddo hanes diddorol. Am ganrifoedd lawer, eglwys fechan oedd yr unig adeilad ar yr ynys, ond chwalwyd ei gweddillion pan adeiladwyd Caer Palmerston – sydd i’w gweld yma yn llun Martin Ridley. Cwblhawyd y gaer ar orchymyn yr Arglwydd Palmerston yn yr 1870au a hynny er mwyn gwarchod yr Iard Ddociau Brenhinol yn Noc Penfro, a’r angorfa yn Aberdaugleddau a oedd, yn ôl y gred ar y pryd, dan fygythiad ymosodiad gan luoedd yr Ymerawdr Napoleon III o Ffrainc. Ar lanw isel mi allwch chi gerdded draw i’r ynys fach yma o Draeth y Castell, ac mae hi’n werth dringo ei choglwyni a chael edrych o’ch ôl ar y porthladd lliwgar yn y pellter.\nPan godir cyfyngiadau COVID 19 fe ddaw cyfnod o ymgyfarwyddo i ni, o gofleidio ein rhyddid unwaith eto – cael gadael ein caerau, blasu’r heli ar yr awel wrth grwydro traethau sir Benfro, ac, yn bwysicaf oll, cael rhannu gwên wyneb yn wyneb.’\nMae dau gant o ddelweddau o gasgliad Martin Ridley eisoes wedi eu rhannu ar wefan Casgliad y Werin, a bydd chwe chant o eitemau ychwanegol gan y ffotograffydd enigmatig hwn yn cael eu rhannu gyda chi dros yr wythnosau a’r misoedd nesaf. Os oes ganddoch chi hoff ddelwedd gadewch sylw a rhowch wybod i ni!\nar ddydd Mawrth, 04/07/2020 - 15:39


Cymdeithas Cymru-Llydaw: Yr asgell dde o blaid y Llydaweg?\nYr asgell dde o blaid y Llydaweg?\nWedi ei hysbrydoli gan yr hyn a wneir yng Nghymru, mae'r cynghorydd rhanbarthol Françoise Louarn, o blaid yr UMP, yn dweud ei bod am i lywodraeth ranbarthol Llydaw sefydlu, fel rhan o'r gwasanaeth addysg gyhoeddus, 1. dosbathiadau Llydaweg dewsiol yn yr ysgolion lle y mae ffrwd ddwyieithog, a 2. cyrsiau i gyflwyno peth Llydaweg y tu allan i oriau'r dosbarthiadau swyddogol i bawb mewn lise (ysgol uwchradd hŷn).\nMae'r cynlluniau hyn, y gellir credu y byddent yn hynod arwynebol ac aneffeithiol, beth bynnag, wedi cael eu gwrthod gan yr UDB, sydd yn dadlau y byddent yn rhy gymhleth ac anodd i'w gweithredu.\ntagiau: addysg, polisïau iaith


Technegydd fferyllfa yn gwisgo ei lifrai i’w weithle i ddathlu Diwrnod y Lluoedd wrth Gefn | RFCA For Wales\nMae technegydd fferyllfa yn Ysbyty Nevill Hall yn gwisgo ei lifrai i’w waith heddiw tra bod y wlad yn dathlu rôl milwyr wrth gefn yn y lluoedd arfog.\nMae amser Jarad Seale yn y fyddin wrth gefn wedi mynd ag ef o’r Fenni i Barc Cenedlaethol y Grand Canyon yn yr Unol Daleithiau, a rhoi profiadau bythgofiadwy iddo a hwb i’w sylfaen sgiliau.\nYn ei amser hamdden, mae Jarad – sy’n 27 oed – yn is-gorporal gyda Mintai B o Ysbyty Maes 203 (Cymreig) ac mae’n sicr bod y cyfleoedd hyfforddi wedi rhoi iddo gymwysterau trosglwyddadwy a gwybodaeth i’r gweithle.\nMeddai Jarad: “Fel Technegydd Fferyllfa, rwy’n ymdrin â chleifion a phroblemau bob dydd. Mae’r sgiliau a gefais trwy fy hyfforddiant wrth gefn wedi fy helpu i fod yn fwy hyderus yn y gweithle, i gyfathrebu’n well a delio â materion yn gyflym mewn modd proffesiynol.\n“Er enghraifft, pan gawsom anhawster technegol, gallwn fod wedi mynd i boeni am y sefyllfa ond fe wnes i gadw fy mhen, llunio cynllun a chymryd cyfrifoldeb. Yn sicr, rwy’n gallu cyfathrebu’n fwy effeithiol gyda’m cadwyn reoli yn y gwaith. ”\nMae dros 2,200 o filwyr wrth gefn yng Nghymru ac mae’n ofynnol iddynt gyflawni o leiaf 27 diwrnod o wasanaeth y flwyddyn. Uchafbwynt dwy flynedd a hanner Jarad fel milwr wrth gefn oedd treulio pythefnos ar wersyll ym Mharc Cenedlaethol y Grand Canyon yn Arizona, Unol Daleithiau.\nDywedodd: “Roeddwn yn falch iawn o gwblhau fy hyfforddiant sylfaenol a chael dyrchafiad ar ôl dwy flynedd o wasanaethu. Roedd hyn yn cynnwys cerdded ar draws y Grand Canyon. Mae’r hyfforddiant antur yn gyfle gwych i brofi pethau na fyddwn efallai wedi cael eu gwneud yn fy mywyd sifil.\n“Cawsom dair noson yn gwersylla yn y Grand Canyon ac fe wnaethom ni lwyddo i gerdded o un ymyl i’r llall. Roedd e tua 19 neu 20 milltir gyda rhai esgyniadau mawr a disgyniadau mawr.\n“Mae’n rhaid i chi herio’ch hun yn y sefyllfaoedd hyn. Fe wnes i gwrdd â llawer o bobl newydd a gwneud ffrindiau newydd. Dyma’r bobl y byddai’n gweithio gyda nhw yn y dyfodol. Roedd yn anhygoel. ”\nMae’r lluoedd wrth gefn yn derbyn hyfforddiant o’r radd flaenaf a, boed yn benodol neu’n gyffredinol, mae’n hyfforddiant sy’n canolbwyntio ar wella rhinweddau a phenderfyniad milwyr wrth gefn. Gall y cymwysterau fod yn eang ac mae Jarad wedi bod yn awyddus i fynd i’r afael â phob math o feysydd.\nDywedodd: “Rydw i wedi ennill profiadau arbenigol iawn sy’n berthnasol i gefndir meddygol, fel pan wnes i gwblhau cwrs rhoddwyr, cyflenwi a storio gwaed. Roedd Ymarfer Hyfforddiant Tactegol Gwasanaethau Meddygol y Fyddin hefyd yn fuddiol.\n“Rydw i hefyd wedi ennill cymwysterau ar lefel sylfaenol mewn sgïo a beicio mynydd. Dydyn nhw ddim yn gysylltiedig â meddygaeth ond maen nhw’n fy herio i ddatblygu sgiliau trosglwyddadwy mewn amgylchiadau heriol ac unigryw dramor.\n“Mae llawer o gefnogaeth ar gael i chi yn y lluoedd wrth gefn. Bydd yn dechrau o’r pwynt rydych chi’n llenwi’ch cais ac yn parhau – cewch gymorth mwy ymarferol gan staff profiadol a hyfforddwyr pan fyddwch chi’n dysgu pethau cwbl newydd. Ac fe gewch chi lawer o gyngor bywyd gan eich cyfoedion; maen nhw’n dod yn deulu arall i chi. ”\nFe gynhelir nifer o ddigwyddiadau yng Nghymru a’r Deyrnas Unedig yr wythnos hon, gan arwain at ddigwyddiad Diwrnod y Lluoedd Arfog cenedlaethol yn Llandudno ddydd Sadwrn 30 Mehefin. Bydd yn dathlu personél y Gwasanaeth ddoe a heddiw ac mae Jarad yn gyffrous am ei ddyfodol ei hun yn y gymuned.\nDywedodd: “I mi, mae Milwyr Wrth Gefn y Fyddin yn cynnig amgylchedd gwych i wasanaethu fy sir. Gall fod yn gyfle i chi roi rhywbeth yn ôl. Fel milwr wrth gefn, mae cewch fanteisio ar yr hyfforddiant gorau sydd ar gael a byddwch hefyd yn cael y cyfle i gael profiadau bywyd anhygoel ac i gwrdd â phobl anhygoel – tra’ch bod chi’n cael eich talu.\n“Wrth edrych i’r dyfodol, hoffwn ymfyddino pan fo’n bosib a chwblhau’r cyrsiau sydd ar gael i’m helpu’n broffesiynol ac yn fy mywyd bob dydd.”\nMae pecyn cefnogaeth ar gael i gyflogwyr milwyr wrth gefn i sicrhau nad ydynt o dan anfantais wrth i filwyr wrth gefn gael eu byddino. Mae Bwrdd Iechyd Prifysgol Aneurin Bevan wedi llofnodi Cyfamod y Lluoedd Arfog, addewid gan y genedl i’r rhai sy’n gwasanaethu neu wedi gwasanaethu, a’u teuluoedd, y byddant yn cael eu trin yn deg.\nMilwyr wrth gefn o bob rhan o’r Deyrnas Unedig yw tua un rhan o chwech o’r lluoedd arfog. Defnyddiwch #SaluteOurForces i ymuno yn y gweithgareddau ar-lein.


Academïau Chwaraeon | Coleg Gŵyr Abertawe\nMae rhai myfyrwyr amser llawn yn cael cyfle i ymuno ag un o academïau chwaraeon y coleg. Mae aelodaeth o academi yn golygu y gall myfyrwyr ddilyn y rhaglen astudio o'u dewis a datblygu eu sgiliau chwaraeon yr un pryd.\nAcademi Bêl-droed / Bechgyn a Merched\nBydd myfyrwyr yn manteisio ar y canlynol:\nO leiaf chwe awr o hyfforddiant/ffitrwydd yr wythnos wedi'u goruchwylio gan hyfforddwyr cymwysedig UEFA.\nDefnyddio'r cyfleusterau ardderchog ym Mhentref Chwaraeon Prifysgol Abertawe, Canolfan Chwaraeon Elba, Canolfan Chwarae Pêl-droed a Chanolfan Chwaraeon Coleg Gŵyr Abertawe.\nGall chwaraewyr a ddewiswyd gystadlu i Goleg Gŵyr Abertawe yn Uwch Gynghrair a Chynghrair Ranbarthol ECFA. Mae llwyddiannau diweddar yn cynnwys Pencampwyr rhanbarthol ECFA 2010-11 a 3ydd safle ym Mhencampwriaethau Cenedlaethol Colegau Prydain 2011.\nTrefnir gemau cystadleuol ychwanegol yng Nghwpan Ysgolion Cymru, Cwpan Colegau Cymru a chwpan ECFA.\nBydd chwaraewyr Academi yn cynrychioli Colegau Cymru ac ysgolion Cymru yn rheolaidd mewn gemau rhyngwladol.\nBydd chwaraewyr hefyd yn cael cyngor unigol ar hyfforddiant, maeth a seicoleg fel rhan o raglen yr Academi.\nBydd pob chwaraewr Academi yn cael cyfle i ddilyn cwrs arweinydd pêl-droed gyda Chymdeithas Bêl-droed Cymru.\nCysylltwch â richard.south@gowercollegeswansea.ac.uk\nO leiaf chwe awr o hyfforddiant/ffitrwydd yr wythnos wedi'u goruchwylio gan hyfforddwyr cymwysedig WNA.\nDefnyddio'r cyfleusterau ardderchog yng Nghanolfan Chwaraeon Coleg Gŵyr Abertawe, gan gynnwys neuadd chwaraeon a champfa llawn offer.\nCystadlaethau elît rheolaidd yng nghynghrair Colegau Prydain a chystadlaethau cwpan. Bydd y tîm hefyd yn cystadlu yng nghwpan y llywydd a chystadlaethau Rhanbarthol Colegau Cymru.\nTeithiau rheolaidd dramor gan gynnwys teithiau diweddar i'r Caribî.\nCyfleoedd i gynrychioli Colegau Cymru a Cholegau Prydain ar lefel ryngwladol.\nBydd pob myfyriwr yn cael cyfle i gwblhau dyfarniadau hyfforddi pêl-rwyd.\nCysylltwch â sarah.lewis@gowercollegeswansea.ac.uk\nMae Academi Rygbi Coleg Gŵyr yn cael ei rhedeg mewn partneriaeth â'r Gweilch ac yn darparu cystadlaethau a hyfforddiant ar lefel elît i chwaraewyr dethol. Bydd myfyrwyr yn manteisio ar y canlynol:\nO leiaf chwe awr o hyfforddiant/ffitrwydd yr wythnos wedi'u goruchwylio gan hyfforddwyr cymwysedig Undeb Rygbi Cymru a staff hyfforddi'r Gweilch.\nDefnyddio'r cyfleusterau ardderchog ym Mhentref Chwaraeon Prifysgol Abertawe gan gynnwys canolfan athletau dan do a chyfleusterau cryfder a chyflyru.\nMae'r Academi'n cystadlu yng nghynghrair colegau Undeb Rygbi Cymru, cynghrair ranbarthol Colegau Prydain, Cwpan BCS, rygbi saith-bob-ochr Rosslyn Park a rygbi saith-bob-ochr yr Urdd. Yn ogystal, mae'r Academi yn cymryd rhan mewn cystadlaethau gwahodd lefel elît.\nTeithiau tramor rheolaidd.\nMae'r myfyrwyr yn cynrychioli Cymru yn gyson ar lefel grŵp oedran ac mewn rhai achosion ar lefel uwch. Mae'r cyn fyfyrwyr yn cynnwys Leigh Halfpenny (Gleision Caerdydd, Cymru a'r Llewod), Justin Tipuric (Gweilch a Chymru) a Richie Rees (Gleision Caerdydd a Chymru).\nBydd cyfle gan bob myfyriwr gwblhau cymwysterau hyfforddi a chael profiad gwaith mewn ysgolion lleol.\nCysylltwch â daniel.cluroe@gowercollegeswansea.ac.uk\nCyfle i fynychu sesiynau hyfforddiant criced ymarferol, ynghyd â chymorth gwyddor chwaraeon. Bydd pob sesiwn hyfforddi yn cael ei chynnal gan staff cymwysedig ECB, gan ddefnyddio cyfleusterau dan do ac awyr agored ardderchog. Trefnir sesiynau yn ystod y diwrnod coleg.\nDilyn cymwysterau hyfforddi ECB Lefel 1 a Lefel 2 a chwrs dyfarnwr.\nCynrychioli tîm y coleg mewn cyfres o gemau nodedig i'w chwarae yn nhymor yr haf.\nPosibilrwydd o daith dramor.\nDilyniant i Addysg Uwch gyda'r posibilrwydd o gael ysgoloriaeth griced.\nMae'r Cynllun Datblygu Criced yn cael ei gefnogi gan CBW ac wedi cael ei gyflwyno i ddatblygu’r cricedwr ifanc 16+.\nDylai ymgeiswyr fod yn chwaraeon i safon dda. Bydd y rhai a dderbynnir yn parhau i fod yn aelodau o'u clybiau lleol.\nCysylltwch â mike.obrien@gowercollegeswansea.ac.uk\nDarperir sesiynau hyfforddiant/ffitrwydd trwy gydol yr wythnos. Bydd pob sesiwn hyfforddi yn cael ei haddysgu gan hyfforddwyr cymwysedig WHU.\nDefnyddio'r cyfleusterau ardderchog ym Mhrifysgol Fetropolitan Abertawe a Chanolfan Chwaraeon Elba - dŵr a thywod.\nCaeau astro i ehangu eich sgiliau hoci sylfaenol.\nMae prynhawn Mercher yn cael ei neilltuo ar gyfer chwarae gemau. Cewch eich dewis i gynrychioli'r Academi mewn nifer o gystadlaethau wedi'u trefnu (Cynghrair Colegau ac Ysgolion Bonedd Cymru, Cystadleuaeth Merched Colegau Cymru, Cwpan Dan 18 Hoci Merched Ysgol Afan, Nedd a Thawe, Cwpan Prydain Dan 19, Cynghrair Colegau Prydain). Bydd gemau yn erbyn academïau eraill yng Nghymru a Lloegr hefyd yn rhan o gemau cartref ac i ffwrdd.\nMae chwaraewyr yn cael eu hannog i gymryd rhan mewn hoci clwb ar y penwythnos i wireddu eu potensial llawn (Merched Abertawe, Merched Tre-gŵyr).\nDefnydd llawn o gyfleusterau ffitrwydd y coleg.\nGall pob aelod o'r Academi ddilyn:\nCymhwyster Dyfarniad Hyfforddi Arweinwyr WHU - bydd yr hyfforddwr mwy cymwys yn cael ei annog i fynd ymlaen i ddilyn Dyfarniad Ieuenctid (18 a throsodd).\nDyfarniad Arweinwyr Dyfarnu - yr un peth â'r uchod.\nPan fyddant wedi ennill eu cymhwyster hyfforddi, bydd yn rhoi cyfle i'r myfyrwyr weithio gyda phlant ysgol gynradd a'u hyfforddi ac efallai cael swydd yn gweithio i adran datblygu chwaraeon lleol yn Ninas a Sir Abertawe.\nCysylltwch â sian.fowler@gowercollegeswansea.ac.uk\nYn ogystal â'r brif academi, gall myfyrwyr chwaraeon hefyd gystadlu ar y lefel uchaf a hyfforddi yn y campau canlynol yng Ngholeg Gŵyr Abertawe:\nCystadleuaeth lefel elît yng nghynghreiriau BCS a hyfforddiant wedi'i ddarparu mewn partneriaeth â Chlwb Pêl-fasged Swansea Storm.\nHyfforddiant rheolaidd gan hyfforddwyr achrededig ASI ar draethau lleol trwy gydol y flwyddyn. Cystadlaethau mewn digwyddiadau BCS a rhai annibynnol.\nChwaraeon Colegau Cymru Mae Coleg Gŵyr Abertawe wedi ymgysylltu â Chwaraeon Colegau Cymru - mae hyn yn darparu cystadleuaeth i fyfyrwyr yn y campau ychwanegol canlynol - pêl-foli, nofio, tennis, sboncen, badminton, tennis bwrdd, rhedeg trawsgwlad, trampolinio a golff.\nCysylltwch â rob.baynham@gowercollegeswansea.ac.uk


Lleoliadau o fri gyda Chyfoeth Naturiol Cymru i dri myfyriwr coedwigaeth disglair o Fangor – Coleg Gwyddorau'r Amgylchedd a Pheirianneg, Prifysgol Bangor\nLleoliadau o fri gyda Chyfoeth Naturiol Cymru i dri myfyriwr coedwigaeth disglair o Fangor\nMae tri myfyriwr o Brifysgol Bangor wedi sicrhau lleoliadau 12 mis gyda Chyfoeth Naturiol Cymru (CNC) fel rhan o'u cyrsiau gradd BSc Coedwigaeth (gyda lleoliad rhyngosod). Byddant yn cael y cyfle i ddysgu am ddulliau CNC o Reoli Adnoddau Naturiol yn Gynaliadwy. CNC sy'n gyfrifol am reoli saith y cant o arwynebedd tir Cymru, yn cynnwys Ystad Coetir Llywodraeth Cymru, Gwarchodfeydd Natur Cenedlaethol, a llawer mwy, ac mae'n wynebu her sylweddol yn sgil galwadau cynyddol gan ddiwydiant a chymdeithas am bren, hamdden, storio carbon, bioamrywiaeth, iechyd a lles ymysg pethau eraill.\nMae Lamorna Richards, Jack Richardson ac Emyr Parker i gyd yn eu hail flwyddyn ar hyn o bryd a gofynnwyd iddynt am eu hymateb i’r newyddion am eu lleoliadau. Dywedodd Jack Richardson, oedd yn ysgolor cerddoriaeth yn Ysgol Oundle, 'Rydw i wrth fy modd! Rwyf wedi fy nghyfareddu gan fyd natur erioed, ac yn arbennig felly gan ein coed a choedwigoedd. Ar ôl gweithio ym maes rheoli manwerthu am sawl blwyddyn, penderfynais gymryd y cam a mentro i addysg uwch i astudio at radd mewn coedwigaeth. Wrth ddewis pa brifysgol i fynd iddi, golygai enw da Bangor ynghyd â’i lleoliad syfrdanol bod y penderfyniad yn un hawdd - ac mae Bangor yn bendant yn haeddu'r enw da hwnnw!” Roedd Emyr Parker, siaradwr Cymraeg rhugl a chyn-ddisgybl yn Ysgol yr Hendre, Caernarfon, yr un mor falch: “Rwyf wedi cyffroi ac yn ddiolchgar hefyd am gael cynnig cyfle mor werthfawr. Gan imi gael fy magu yng Ngogledd Cymru gyda Pharc Cenedlaethol Eryri ar garreg fy nrws mae gen i ddiddordeb ers plentyndod mewn coedwigoedd, yr amgylchedd a newid yn yr hinsawdd. Bydd y lleoliad hwn yn fy ngalluogi i ennill profiad ymarferol ar ystâd coetir Llywodraeth Cymru a meithrin dealltwriaeth o gynllunio, monitro a rheoli yng nghyd-destun gweithrediadau coedwigaeth, yn ogystal â sawl agwedd wahanol ar y sector.” Dywedodd Lamorna Richards, a gafodd ei magu yng Nghernyw: “Rydw i wedi bod wrth fy modd erioed â'r awyr agored, arfordiroedd a choetiroedd a gwyddwn fy mod eisiau gweithio yn yr awyr agored. Roedd y syniad o ddilyn cwrs gradd a oedd yn ymarferol ac yn academaidd yn apelio'n fawr ataf ac felly roedd coedwigaeth ym Mangor yn ddewis naturiol i mi - cyfle i astudio pwnc rwyf yn ei garu mewn lleoliad arfordirol. Mae’n gyffrous iawn imi gael y cyfle i weithio i Gyfoeth Naturiol Cymru a hefyd i ennill blwyddyn gyfan o brofiad. Bydd yn wych gallu rhoi'r hyn rydw i wedi'i ddysgu hyd yma ar fy nghwrs gradd ar waith yn ymarferol a gallu defnyddio'r hyn y byddaf yn ei ddysgu dros gyfnod y lleoliad yn fy mlwyddyn olaf o astudio.”\nMae Michael Cresswell, Arweinydd Tîm Gweithrediadau Coedwigaeth Cyfoeth Naturiol Cymru, wedi bod yn allweddol yn sefydlu'r lleoliadau cyflogedig hyn. Y rhain fydd y cyntaf yn hanes CNC, ar ôl i'r sefydliad gwblhau'r gwaith hanfodol sy'n angenrheidiol er mwyn sefydlu polisi a threfnau lleoliadau. Elwodd Michael yn aruthrol ei hun o ddilyn lleoliad rhyngosod yn ystod ei astudiaethau ym Mhrifysgol Bangor, a dyna pam roedd yn awyddus i ddarparu cyfleoedd tebyg i goedwigwyr y dyfodol. Dywedodd Michael “Mae CNC yn cynnig lleoliad gwych i fyfyriwr allu cymryd rhan yn ein gwaith. Mae'r lleoliadau yn ein timau Rheoli Tir a Gweithrediadau Coedwigaeth. Bydd hynny’n golygu y bydd y myfyrwyr yn cymryd rhan uniongyrchol ym mron pob agwedd ar goedwigaeth a rheoli tir. Bydd y lleoliadau wedi'u teilwra i bob myfyriwr yn seiliedig ar eu diddordebau, cynllun traethawd hir blwyddyn olaf a'r hyn sy'n gweithio i CNC. O ran golwg cyffredinol, gallai'r profiad yn uniongyrchol gynnwys unrhyw un, neu'r cyfan o'r canlynol; rheoli atebolrwydd cyfreithiol, rheoli'r Warchodfa Natur Genedlaethol, gwaith cadwraeth, diogelwch coed, gwaith cyswllt â'r gymuned a chymdogion, isadeiledd hamdden, cynllunio coedwigoedd, gweithrediadau coedwigaeth, plannu a chynnal coed. Yn anuniongyrchol, rydym hefyd yn gobeithio cael y myfyrwyr i gymryd rhan yn ein timau eraill ar draws CNC megis ein tîm peirianneg integredig a'n tîm rheoli bywyd gwyllt er mwyn rhoi dealltwriaeth iddyn nhw o gyd-destun eu gwaith a sut mae'r cyfan yn cyd-blethu.”Wrth drafod y newyddion, dywedodd James Walmsley, Cyfarwyddwr Cwrs y radd BSc Coedwigaeth, "Rwy'n hynod falch o'r datblygiad hwn gan fod lleoliadau rhyngosod yn cynnig profiad amhrisiadwy. Hoffwn ddiolch i Michael Cresswell a'i gydweithwyr yn CNC am gydnabod pwysigrwydd buddsoddi amser ac adnoddau yng ngweithwyr proffesiynol coedwigaeth y dyfodol. Does gen i ddim amheuaeth y bydd agweddau a gallu'r tri myfyriwr yma, tri llysgennad rhagorol i Brifysgol Bangor, yn creu argraff ar CNC. Rwy’n mawr obeithio y bydd hyn yn paratoi’r ffordd ar gyfer lleoliadau eraill yn y dyfodol, a fydd, rwy’n siŵr, yn cymell mwy o bobl i astudio coedwigaeth ar adeg pan fo angen y sgiliau hyn ar ein planed, ein cymdeithas a’n heconomi yn fwy nag erioed.”Ychwanegodd Sopan Patil, cydlynydd academaidd Lleoliadau Rhyngosod a darlithydd yn Ysgol y Gwyddorau Naturiol “Mae’r ffaith i Lamorna, Jack ac Emyr gael eu dewis i'r lleoliadau ardderchog hyn gyda CNC yn dystiolaeth o ansawdd ein myfyrwyr. Mae gan ein hysgol hanes hir o gynnig lleoliadau rhyngosod fel rhan o'n rhaglenni gradd. Dros y blynyddoedd, mae ein myfyrwyr wedi ennill profiad diwydiant gwerthfawr trwy gyfrwng lleoliadau yn y Deyrnas Unedig ac mewn sawl rhan arall o'r byd. Rwy’n hyderus y bydd Michael Cresswell a’i gydweithwyr yn CNC yn canfod bod ein myfyrwyr yn ddysgwyr eiddgar ac yn gyfranwyr gwerthfawr i’w sefydliad.”Er gwaethaf yr ansicrwydd mawr ynglŷn â chyfyngiadau presennol Covid-19, mae coedwigaeth wedi cael ei chydnabod gan Lywodraethau'r Deyrnas Unedig, yr Alban a Chymru fel diwydiant allweddol, sy'n darparu cynhyrchion hanfodol i'r sectorau iechyd, bwyd ac ynni.\nOs oes gennych ddiddordeb mewn astudio rhaglen radd gysylltiedig ym Mhrifysgol Bangor, ewch i www.bangor.ac.uk/natural-sciences/subject-areas/forestry/ neu cysylltwch drwy e-bost: forestry@bangor.ac.uk / ffôn +44 1248 382881 / 2351 / cyfryngau cymdeithasol @BUForestry


Gwneuthurwyr a chyflenwyr Pwmp Diffodd Tân Diesel Tsieina | KAIQUAN\nMae pwmp tân injan diesel cyfres XBC yn offer cyflenwi dŵr tân a ddatblygwyd gan ein cwmni yn unol â safon genedlaethol pwmp tân GB6245-2006. Fe'i defnyddir yn bennaf yn system cyflenwi dŵr tân petroliwm, diwydiant cemegol, nwy naturiol, gwaith pŵer, glanfa, gorsaf nwy, storio, adeilad uchel a diwydiannau a chaeau eraill. Trwy ganolfan asesu cymhwyster cynnyrch tân (ardystiad) yr adran rheoli argyfwng, mae'r cynhyrchion wedi cyrraedd y lefel flaenllaw yn Tsieina.\nGellir defnyddio pwmp tân injan diesel i gludo dŵr clir heb ronynnau solet o dan 80 ℃ neu hylif gyda phriodweddau ffisegol a chemegol tebyg i ddŵr. Ar y rhagosodiad o fodloni'r amodau ymladd tân, bydd amodau gwaith cyflenwad dŵr domestig a chynhyrchu yn cael eu hystyried. Gellir defnyddio pwmp tân injan diesel XBC nid yn unig mewn system cyflenwi dŵr tân annibynnol, ond hefyd mewn system cyflenwi dŵr gyffredin ar gyfer ymladd tân a bywyd, ond hefyd yn y system cyflenwi dŵr ar gyfer adeiladu, trefol, diwydiannol a mwyngloddio, cyflenwad dŵr a draenio, llong, gweithrediad maes ac achlysuron eraill.\n- Amrywiaeth eang o sbectrwm math: dewisir pwmp allgyrchol sugno sengl un cam, pwmp aml-haen llorweddol, pwmp sugno dwbl un cam, pwmp siafft hir a mathau eraill o bwmp ar gyfer yr uned, gydag ystod eang o lif a gwasgedd.\n- gweithrediad awtomatig: pan fydd yr uned pwmp dŵr yn derbyn gorchymyn rheoli o bell, neu fethiant pŵer prif gyflenwad, methiant pwmp trydan a signalau (cychwyn) eraill, bydd yr uned yn cychwyn yn awtomatig. Mae gan yr offer reoli prosesau rhaglen yn awtomatig, caffael ac arddangos data yn awtomatig, gwneud diagnosis awtomatig ac amddiffyn.\n- Arddangosiad paramedr proses: arddangos statws a pharamedrau cyfredol yr offer yn unol â chyflwr gweithio gwirioneddol cyfredol yr offer. Mae'r arddangosfa statws yn cynnwys cychwyn, gweithredu, cyflymu, cyflymu, cau (segur, cyflymder llawn), ac ati. Mae paramedrau'r broses yn cynnwys cyflymder, pwysedd olew, tymheredd y dŵr, tymheredd olew, foltedd batri, amser gweithredu cronnus, ac ati.\n- Swyddogaeth larwm: larwm methiant cychwyn, larwm pwysedd olew isel a chau, larwm tymheredd dŵr uchel, larwm tymheredd olew uchel, larwm foltedd batri isel, larwm lefel tanwydd isel, larwm goresgynnol a chau.\n- Amrywiol ddulliau cychwyn: rheolaeth â llaw ar y safle yn cychwyn ac yn stopio, cychwyn a stopio rheolaeth bell o'r ganolfan reoli, cychwyn a rhedeg gyda phŵer prif gyflenwad i ffwrdd.\n- signal adborth statws: arwydd gweithrediad, methiant cychwyn, larwm cynhwysfawr, cau cyflenwad pŵer rheoli a nodau signal adborth statws arall.\n- Codi tâl awtomatig: yn arferol wrth gefn, bydd y system reoli yn arnofio yn awtomatig yn gwefru'r batri. Pan fydd y peiriant yn rhedeg, bydd generadur gwefru'r injan diesel yn gwefru'r batri.\n- Cyflymder gweithio addasadwy: pan fydd llif a phen y pwmp dŵr yn anghyson â'r gofynion gwirioneddol, gellir addasu cyflymder graddedig yr injan diesel.\n- Cylched cychwyn batri deuol: pan fydd un batri yn methu â chychwyn, bydd yn newid yn awtomatig i fatri arall.\n- Batri heb gynhaliaeth: nid oes angen ychwanegu electrolyt yn aml.\n- Cynhesu siaced ddŵr: mae'n haws cychwyn yr uned pan fydd y tymheredd amgylchynol yn is.\nCyflymder: 990/1480/2960 rpm\nYstod capasiti: 10 ~ 800L / S.\nYstod pwysau: 0.2 ~ 2.2Mpa\nPwysedd atmosfferig amgylchynol:> 90kpa\nLleithder cymharol aer: ≤ 80%\nBlaenorol: Pwmp Ymladd Tân Echel Hir Fertigol Cyfres XBD\nNesaf: W Offer Gwasgedd Sefydlogi Seeries


Hafan Newyddion Artistiaid Awtonomaidd yn llwyddiant ysgubol!\nCyhoeddwyd: 05 July 2018\nRhoddodd Cystadleuaeth Technocamps eleni drwydded artistig i ddisgyblion ledled Cymru mewn cyfuniad o fydoedd creadigol! Gofynnwyd i'r disgyblion roi eu hetiau creadigol ar eu cyfer a'u cyfuno y byd celfyddydau gyda roboteg a chyfrifiadureg.\nRoedd y gystadleuaeth yn llwyddiant ysgubol gyda llawer o dimau yn cael y cyfle i ddangos eu gwaith caled dylunio, adeiladu a rhaglennu eu robotiaid perfformio. Roedd ystod eang o robotiaid yn cael eu harddangos gyda robotiaid yn cael eu gweld yn dawnsio, yn chwarae cerddoriaeth, arlunio, a hyd yn oed argraffydd 3D a wnaed o LEGO!\nFe wnaethon ni ein synnu gan ansawdd cyflwyniadau'r timau a'r rhan fwyaf o'r holl waith tîm y gellid ei weld trwy gydol y cofnodion. Roedd hyn yn arbennig o amlwg yn y dasg her byw. Mae'r her fyw yn dasg a roddir i'r cystadleuwyr ar y diwrnod heb unrhyw wybodaeth flaenorol. Gofynnodd her fyw eleni i'r timau ddefnyddio eu robotiaid i greu hysbyseb ar gyfer Technocamps a chawsom ein syfrdanu gan y gwaith tîm a ddangoswyd a'r ansawdd a gyflawnwyd o dan ddwy awr!\nY tîm a wnaeth argraff arbennig yn yr her fyw oedd tîm Ysgol Gyfun Emlyn a llwyddodd i addasu eu hargraffydd 3D i beiriant ysgrifennu a ysgrifennodd Technocamps ar y papur A4! Anhygoel!\nUnwaith oedd y beirniaid wedi gorffen clywed yr holl gyflwyniadau a sylwi ar yr heriau byw, daethon nhw i benderfyniad anodd i'w wneud. Ar ôl llawer o drafod, y tîm a ddaeth i'r frig oedd Tîm Rhif 1 Ysgol Uwchradd Caerdydd gyda'u robot Alpha Spark. Fe wnaeth eu robot chwarae llawer o alawon cyfarwydd ar xyloffon a chreuon nhw argraff ar bawb yn y digwyddiad. Da iawn Team Alpha Spark a enillodd becyn LEGO EV3 i fynd yn ôl i'w hysgol. Aeth yr ail le i dîm Dancing Doodler o'r Archesgob McGrath a greodd robot a oedd yn dawnsio ac yn arlunio ar yr un pryd!\nEr bod rhaid cael enillydd, un peth rydyn ni'n hynod falch ohono pob flwyddyn yw bod pob tîm wedi cael hwyl, roeddent yn dangos creadigrwydd anhygoel, ac roedd yn amlwg bod y gystadleuaeth hon wedi bod yn ysbrydoliaeth iddynt. Maent yn sicr wedi ein hysbrydoli! Dywedodd Stewart Powell, Cydlynydd Rhaglen Technocamps: "Mae bob amser yn ysbrydoliaeth i weld y talent anhygoel yn ein Cystadleuaeth Robotics flynyddol. Wrth osod y thema a'r heriau, ni allaf byth ragweld y robotiaid anhygoel ac arloesol y mae'r timau'n eu dylunio a'u prototeip. yr holl dimau a gymerodd ran!"\nLlongyfarchiadau i bob tîm a gymerodd ran eleni, a chadwch golwg ar gyfer ein cystadleuaeth Game of Codes yn Nhymor yr Hydref!


BBC - Democracy Live - Dadl y Ceidwadwyr ar gymunedau lleol\nPage last updated at 09:06 GMT, Thursday, 29 March 2012 10:06 UK\nDadl y Ceidwadwyr ar gymunedau lleol\nGalwodd AC Aberconwy Janet Finch-Saunders ar lywodraeth Cymru i ystyried ystod o fesurau, o ffilmio cyfarfodydd cyngor i refferenda ar dreth y cyngor, cyllido ysgolion yn uniongyrchol a datganoli cynllunio, er mwyn "rhoi pŵer yn ôl i gymunedau lleol".\nYn y Ddadl Geidwadol wythnosol ar 28 Mawrth 2012, fe wnaeth AC Gorllewin Caerfyrddin a De Sir Benfro Angela Burns atgyfnerthu'r neges hon, gan ddadlau mai'r gallu i ddylanwadu ar benderfyniadau a chael mynediad i wybodaeth sy'n grymuso pobl.\nWnaeth Ms Burns hefyd dynnu sylw at yr angen i gael mwy o fenywod, pobl ifanc a phobl anabl wedi'u cynrychioli ar lefel gymunedol, ac i'r llywodraeth osod y nod i lywodraeth leol ei ddilyn, ac yn ei thro, i lywodraeth leol osod y nod i gynghorau cymunedol.\nFe wnaeth yr AC Democratiaid Rhyddfrydol Peter Black annog y llywodraeth i ystyried cyflwyno'r Bleidlais Sengl Drosglwyddadwy fel arf ddiwygio effeithiol, ac fe alwodd yr AC Ceidwadol Suzy Davies ar y llywodraeth i ystyried mentrau cymdeithasol i ddarparu gwasanaethau.\nWnaeth AC Canol Caerdydd Jenny Rathbone alw mesur y Ceidwadwyr yn gybolfa a dadlodd na fyddai pobl yn debygol o ymddiddori os nad oedden nhw'n ymddiried yn eu cynghorau.\nWrth ymateb, fe bwysleisiodd y Gweinidog Llywodraeth Leol Carl Sargeant AC bwysigrwydd tryloywder yn ogystal â grymuso, a dadlodd gan fod cynghorwyr yn cael eu hethol i gynhyrchu refeniw yn lleol, ei fod yn iawn, felly, i awdurdodau lleol bennu treth y cyngor.


I Affrica ‐ Datblygu Cynaliadwy Cymreig – Newyddion a Digwyddiadau, Prifysgol Bangor\nI Affrica ‐ Datblygu Cynaliadwy Cymreig\nMae arbenigwyr Cymreig ar dechnolegau ynni adnewyddadwy wedi bod yn rhannu eu profiadau i bobl fusnes fu ar gwrs ar ynni adnewyddadwy. Y gobaith yw y byddant yn gallu mynd â’u profiadau o Gymru yn ôl i Affrica i ddatrys yr her sy’n gysylltiedig â newid hinsawdd fyd‐eang. Cafodd y pymtheg oedd yn rhan o’r cwrs eu hannog i ddatblygu syniadau busnes eu hunain fydd yn datrys problemau’n ymwneud â datblygu’n gynaliadwy.\n“Ein gwaith ni oedd eu hannog i ystyried beth yw gwir ystyr cynaliadwyedd ac i fentro meddwl a gwneud pethau’n wahanol a chreadigol. Roeddem am roi’r hyder iddyn nhw fynd yn ôl gyda syniadau am dechnoleg adnewyddadwy y gallant eu haddasu i ddatrys eu problemau nhw yn eu ffordd eu hunain” meddai Dr Einir Young, Cyfarwyddwr dros dro a Phennaeth Datblygu Cynaliadwy Sefydliad Cymreig ar gyfer Adnoddau Naturiol (SCAN) Prifysgol Bangor.\nCefnogwyd y cwrs, a barodd am fis, gan Sefydliad y Cenhedloedd Unedig ar gyfer Datblygu Diwydiant (UNIDO) a Llywodraeth Cynulliad Cymru. Roedd pobl o chwe gwlad Affricanaidd yn rhan o’r grŵp, i gyd wedi ymrwymo i ddelfryd UNIDO o ‘hyrwyddo datblygiad diwydiannol er mwyn lleihau tlodi, globaleiddio cynhwysol a chynaliadwyedd amgylcheddol’.\n“Rydym i gyd yma o wahanol rannau o Affrica er mwyn dysgu am gynaliadwyedd yng Nghymru. Rydym oll wedi ymuno â her fyd‐eang o leihau ein dibyniaeth ar garbon” meddai Mr Samuka Dunnoh o Liberia.\nCroeso i’r dreigiau Cymreig:\nCafodd yr ymwelwyr elwa ar brofiadau arbenigwyr o BC (Y ganolfan bio‐gyfansoddion), BML Oils, Bright Light Solar Ltd, Canolfan y Dechnoleg Amgen, Clifford Jones Timber Ltd, Canolfan Newid Hinsawdd Cymru, Comisiwn Coedwigaeth Cymru, Infinis Plc, Canolfan Amgylcheddol Moelyci, Reegen Ltd, Resurgam (project ynni’r llanw Conwy tidal ), Q Marketing & PR Ltd, Venture Wales, Waste Recycling Group Ltd, Ynni Gwynt Cymru Cyf. ac Ynys Resources Ltd\nUchafbwynt y cwrs, ddydd Iau Medi 16, oedd cyflwyno cynlluniau busnes i banel o ‘Ddraig Cymreig’ er mwyn ymarfer gwneud cyflwyniad busnes llwyddiannus. Gyda’r nos cawsant gyfarfod y Gweinidog Diwylliant Alun Ffred Jones i ddiolch i’r Cynulliad am eu haelioni’n ariannu’r cwrs, i drafod eu cynlluniau a rhannu uchafbwyntiau'r mis gydag ef. Cyflwynwyd tystysgrifau cyrhaeddiad iddynt gan Alun Ffred Jones.\n“Mae hwn wedi bod yn gyfle arbennig i ddangos technoleg adnewyddadwy Cymru ar ei orau ac rwy’n mawr obeithio y bydd eu profiad yng Nghymru yn eu helpu i ddod o hyd i atebion o Affrica ar gyfer yr her newid hinsawdd” meddai Alun Ffred Jones.\n“Hoffwn ddiolch i’r Brifysgol am eu harbenigedd a’u croeso. Cawsom ein goleuo yn ystod y teithiau i weld arbenigwyr Cymreig. Llwyddodd y cwrs i chwalu’r hud cynaliadwyedd a thechnoleg gynaliadwy, mae gen i’r hyder nawr i roi technoleg Gymreig ar waith yng nghyd‐destun Affrica. Rydym yn barod ar gyfer yr her” meddai Usamah L. Kaggwa, Swyddog Ynni Gweriniaeth Uganda.\nMae ffilm o'rentrepreneuriaid Affricanaidd i'w weld yma.\nDyddiad cyhoeddi: 4 Hydref 2010


Adweithydd niwclear bychan i Drawsfynydd? - BBC Cymru Fyw\nAdweithydd niwclear bychan i Drawsfynydd?\nUn o hen adweithyddion atomfa Trawsfynydd\nBum mlynedd ar hugain ers i atomfa Trawsfynydd gynhyrchu trydan, mae dau adroddiad wedi awgrymu y gallai fod yn lleoliad delfrydol ar gyfer math newydd o adweithydd niwlcear bychan.\nMae llywodraeth San Steffan am fuddsoddi arian enfawr i ymchwilio i adweithyddion o'r fath. Fel rhan o gynllun gwerth £250m i ymchwil niwclear, mae'r llywodraeth am drefnu cystadleuaeth i ddod o hyd i'r cynllun gorau ar gyfer adweithyddion bychain.\nMae ardal Trawsfynydd wedi ei ddynodi'n barth menter yn sgîl y swyddi sy'n raddol ddiflannu o'r atomfa. Mae cadeirydd bwrdd y parth menter, John Idris Jones, sydd â blynyddoedd o brofiad yn y diwydiant niwclear, wedi croesawu cyhoeddiad y llywodraeth.\nDywedodd wrth raglen Newyddion 9 BBC Cymru: "Dwi'n meddwl bod hyn yn newyddion da iawn. Dwi'n meddwl bod y llywodraeth yn Llundain wedi sylweddoli eu bod nhw angen gwahanol ddulliau o gynhyrchu ynni a thrydan carbon isel.\n"Dwi'n meddwl fod 'na siawns go lew o hyn yn digwydd. Os edrychwn ni ar be sy'n digwydd yn yr Unol Daleithiau ar hyn o bryd mae 'na dipyn o waith ymchwil yn mynd yn ei flaen yn fano, ac mae na filiynau ar filiynau yn cael eu gwario gan gwmni o'r enw Nuscale yn gwneud gwaith datblygu ac ati ar adweithydd bychan yno."\nMae John Idris Jones o blaid y cynllun\nEr bod gogledd Cymru'n gyfarwydd â'r diwydiant niwclear, dydi'r math yma o dechnoleg ddim wedi ei brofi yn y wlad yma, ac mae hynny'n bryder i bobl fel Deilwen Evans o'r mudiad gwrth-niwclear Cadno.\n"Tydan ni ddim eisiau gweld unrhyw beth niwclear yn dwad eto a dwi'n teimlo bod y syniad newydd yma eto yn arbrofol", meddai.\n"Mae gogledd Cymru, yn enwedig y gogledd orllewin, yn cael ei llwgu o swyddi ac maen nhw'n gorfod cymryd beth bynnag sy'n dwad a dwi ofn mai arbrawf fydd hwn eto onibai bo ni'n gweld bod rhain wedi cael eu gweithredu'n ddiogel."\nYr Arglwydd Dafydd Elis-Thomas ydi'r aelod Cynulliad lleol, ac mae o o blaid y cynllun, er fod ei blaid, Plaid Cymru, yn gwrthwynebu'r syniad o ynni niwclear mewn egwyddor, Dywedodd wrth Newyddion 9:\n"Does gen i ddim diddordeb mewn trafodaethau pleidiol gwleidyddol. Beth sydd gen i ddiddordeb ynddo fo ydi sicrhau yr etifeddiaeth o beirianeg yn y diwydiant niwclear ag yn y diwydiant ynni'n gyffredinol sydd wedi bod yn rhan o'n bywyd ni yn y gogledd ar hyd y blynyddoedd".\nHyd yn oed os bydd y cynllun yn ennill cefnogaeth mae'n debyg o gymryd rhwng 10 a 15 mlynedd cyn y bydd yr adweithydd bychan cyntaf yn cynhyrchu trydan yng ngwledydd Prydain.\nYr Arglwydd Elis-Thomas, aelod lleol y Cynulliad


EL – Prosiect Drudwen\nBerta Ruck – N. M. Thomas\nEL December 6, 2020 0 Comments\nGanwyd Amy Roberts Ruck yn Rawalpindi yn y Punjab yn India ar yr 2il o Awst 1878. Hi oedd yr hynaf o wyth o blant Arthur Ashley Ruck, a oedd yn sywddog yn y fyddin. Roedd ei mam, Elizabeth Elaeanor D‘Arcy hefyd yn hanu o deulu milwrol. Pan oedd yn ddwy flwydd oed, ac yn rhugl yn Hindwstani a Saesneg, anfonwyd Berta yn ôl i Gymru at ei mam gu, Mary Ann Ruck, a oedd yn Gymraes. Roedd...\nAnn Maddocks – A. Ifans\nEL December 5, 2020 0 Comments\nAnn MaddocksY Ferch o Gefn Ydfa( 1704 – 1727) Roedd Ann yn byw ym mhlasty Cefn Ydfa, ger Llangynwyd, Sir Forgannwg. Mae Llangynwyd rhwng Maesteg a Phen-y-bont ar Ogwr. Cafodd Ann ei geni yn y flwyddyn 1704. Roedd hi’n byw mewn plasty mawr, hardd o’r enw Cefn Ydfa. Ann oedd yr unig blentyn ac felly hi oedd i etifeddu ystad Cefn Ydfa. Roedd llawer o weision a morynion yn gweithio ar yr...\nIda Gaskin – N. M. Thomas\nEL September 2, 2020 0 Comments\nIda Gaskin oedd enillydd benywaidd cyntaf Mastermind yn Seland Newydd. Roedd hi hefyd yn wleidydd ac yn enwog am ei gwybodaeth eang a thrylwyr o waith William Shakespeare. Ganwyd Ida Margaret Jacobs ym Mhontardawe ym 1919. Roedd ei thad, Edward, yn gweithio yn y diwydiant dur ond magwyd Ida yng nghyfnod y Dirwasgiad ac roedd e allan o waith gryn dipyn. Golygai hyn bod...\nJano Elizabeth Davies – N. M. Thomas\nEL July 31, 2020 0 Comments\nYn aml cyfeirir at Jano Elizabeth Davies fel Mrs Clement Davies. Yn ôl traddodiad y cyfnod daeth yn adnabyddus yn enw ei gŵr, sef arweinydd y Blaid Ryddfrydol. Ganwyd Jano yn Bow yn Llundain ar 3ydd Mai 1882. Roedd ei mam, Margaret yn enedigol o Langwyryfon ger Aberystwyth. Yng Nghyfrifiad 1881 mae Margaret yn byw yn Princess Street yn Aberystwyth gyda’i gŵr, David...\nLouisa Maud Evans – N. M. Thomas\nYm mynwent y Waun Ddyfal yng Nghaerdydd mae yna gofeb o farmor gwyn sy’n cofio merch pedair ar ddeg oed a fu farw mewn damwain rhyfedd ym 1896. Bedd Louisa Maud Evans ydyw. Cafodd ei hadnabod tan ryw bythefnos cyn ei marwolaeth fel Louie Evans – ac wedyn am y pythefnos olaf fel Madamoisellle Albertini. Fe’i lladdwyd mewn damwain balŵn yn yr awyr uwchben Caerdydd. Credir...\nYn aml cyfeirir at Mary Phillips fel “y ferch gyntaf i ddod yn feddyg yng Nghymru” – ond mewn ymateb i erthygl yn y Western Mail yn 1900 cywirodd hi’r newyddiadura a nodi mai hi oedd y gyntaf i raddio o Ysgol Feddygaeth Caerdydd – ond bod o leiaf tair un feddygon benywaidd o’i blaen hi yng Nghymru. Ganed Mary yn ferch ffarm ym mhentref Merthyr Cynog ger Aberhonddu yn 1875. ...\nLulu Griffiths (1849 – 1885) a Margaret Griffiths, Y Fonesig Herkomer (1857 – 1934) Yn ardal Bushey yn Hertfordshire roedd yna gartref anhygoel o waith y pensaer o America, Henry Hobson Richardson. O’r tu allan roedd yn rhyfeddod o ddylwanwadau gothig, Fictorianaidd, Arts and Crafts ac Almeinig, ymhlith eraill. Adeiladwyd y tŷ ar gyfer yr artist Hubert von Herkomer a...\nEL July 14, 2020 0 Comments\nEllen Edwards (neé Francis) ‘Athrawes y Morwyr’ (1810-1889) ‘Dystaw weryd, Mrs. Edwards dirion,A gywir gerir;– gwraig o ragorion;– Athrawes oedd i luoedd o lewion,Y rhai uwch heli wnant eu gor’chwylion,Urddas gaed drwy addysg hon – ni phaid lluMor ei mawrygu, tra murmur eigion. (Yr Herald Cymraeg, 7 Medi 1909, t. 6.) Yn ystod ei hoes, llwyddodd Ellen Edwards i hyfforddi...\nGanwyd Ena yn St Elizabeth, Jamaica, yn 1936. Tyfodd Ena i fyny yn ardal Thornton. Roedd ei thad yn gweithio ar blanhigfa, ac fe fyddai’r plant yn helpu pan oedd hi’n gynhaeaf. Yn yr ysgol, dysgodd Ena am hanes Prydain, a’r Brenin George VI. Cofiai ddysgu hwiangerddi Prydeinig hefyd. Saesneg oedd ei hoff bwnc yn yr ysgol uwchradd. Pan oedd Ena’n 18, priododd â dyn ifanc lleol o’r enw...\nGanwyd Iris Cave yn Grenada yn 1923. Roedd hi’n unig blentyn, ac roedd ei mam yn gweithio fel cogydd yn Trinidad, felly treuliodd Iris lawer o’i phlentyndod yng nghwmni ei Mamgu, ‘Mother Jule’, oedd yn fydwraig yn y pentref. Gadawodd Iris yr ysgol pan oedd hi’n 16 oed, a threuliodd rai blynyddoedd yn dysgu gwnïo â dwy o’r gwniadwragedd lleol. Yn 1944, gadawodd Iris...


Code Geel: Mewnwelediad digynsail a thrwy hynny agor hen greithiau?\nRoedd Le Tour de France eleni yn sicr un yn cofiadwy am nifer o resymau, gan gynnig adloniant yr oedd y byd i gyd yn ei haeddu mewn blwyddyn na welwyd ei math o'r blaen.\nCafodd y darlledwr Iseldireg, NOS, fewnwelediad ddigynsail i swigen TdF tim Jumbo-Visma a thrwy hynny yn cynnig rhaglen ddogfen ddiddorol tu hwnt ddarlledwyd dros y Nadolig. Ei enw oedd Code Geel - Code Yellow yn Saesneg.\nRoedd ar YouTube gydag isdeitlau Saesneg rhydlyd tan heddiw ond erbyn hyn mae'r darlledwr wedi hawlio tor-hawlfraint. Gellir ei wylio ar eu gwefan nhw yma (mae'n bosib cael hanfod hyd yn oed os nad oes gennych ronyn o Iseldireg, fel fi).\nWedi blynyddoedd o Sky/Ineos yn meddiannu'r Tour de France gan ennill gyda Wiggins, Froome, Geraint ac Egan Bernal, roedd Jumbo eleni ar gyrch i ddod a hynny i ben.\nEu harweinydd oedd Primož Roglič, y Slofeniad, ac yn ei gefnogi roedd rhai o reidwyr cryfaf y byd megis Tom Dumoulin a Wout van Aert, yn ogystal a'r domestiques pwerus Sepp Kuss, Tony Martin, Robert Gesink, George Bennett ac Arnund Grondahl Jansen.\nWedi perfformiadau meddiannol yn y rasys oedd yn arwain at y Tour, megis y Criterium du Dauphiné a'r Tour de l'Ain, roedd hunan-hyder o fewn y tîm yn amlwg iawn a daw hyn yn glir yn y rhaglen ddogfen.\nUn o'r pethau amlycaf yn y rhaglen yw dylanwad Tom Dumoulin, a hynny'n naturiol ddigon wrth ystyried ei brofiad. Mae'n ddigon bodlon hefyd i roi'i farn gerbron y garfan a'r staff.\nYn y dyddiau cyntaf, roedd yr Iseldirwr yn grediniol bod y tîm yn 'reidio fel pe bai ganddyn nhw'r crys melyn yn barod' a bod 'gormod o hyder’ yn 'beryglus'.\nMae Dumoulin yn dod ar draws yn berson agored iawn, sy'n hollol wahanol i Roglič sy'n dawel ac yn reit fewnblyg. Mae’r Slofeniad yn cael ei guddio cryn dipyn yn hanner cyntaf y rhaglen, gyda’r golau ar Dumoulin.\nYn yr wythnos gyntaf, mae'n amlwg mewn poen ac yn anhapus am ei safle ar y beic, a cheir golygfa syfrdanol braidd ohono'n emosiynol iawn a ddengys bod yr athletwyr yma’n ddynol.\nYn ôl rhai, mae’n dod ar draws fel person cwynfanllyd a negyddol, sy’n annisgwyl o ystyried bod hwn yn rhaglen Iseldireg yn goleuo’u gobaith gorau ers sbel o ennill y Tour.\nCanmol, fodd bynnag, wnai o Wout van Aert. Caiff hwnnw ei ogoneddu yn y rhaglen, ac mae’i gryfder oedd mor ddylanwadol yn y Tour yn amlwg.\nEr iddo ennill pâr o gymalau gwibio, mae’n ymddangos yn ddiymhongar iawn ac yn barod i aberthu’i obeithion personol dros ei arweinwyr.\nCymer damwain Tom Dumoulin fel enghraifft. Ar cymal lle roedd gan WvA obaith gwirioneddol o ennill, y fo arafodd i’w dynnu yn ôl i flaen y peloton.\nRoedd cryfder ac amryddoniau WvA yn glir i’r gwylwyr ar y pryd ar y cymalau mynyddig cyntaf (i Orcieres-Merlette, er enghraifft), a cheir atgoffiad o’i nerth yn y rhaglen gyda geiriau’r staff yn y ceir ‘Wout, calm down’.\nRhyfedd, fodd bynnag, yw’r ffaith eu bod wedi hepgor dylanwad aruthrol Sepp Kuss o’r rhaglen ac yntau wedi bod yn amhrisiadwy i’r tîm. Ond eto, pan ystyriwn mai rhaglen Iseldireg yw hon, mae domestique o wlad Belg yn debygol iawn o gael mwy o sylw nac Americanwr.\nPeth arall amlwg a ddaw o’r rhaglen yw’r tîm y tu ôl i’r reidwyr. Ar un llaw, mae’u harbenigedd a’u profiad yn glir wrth iddyn nhw baratoi popeth i’r milimedr cywir a rhagweld yr angen i baratoi am groeswyntoedd oedd yn hanfodol ar y pryd.\nOnd wrth edrych yn ôl wedi’r cymal 20 enwog hwnnw, mae’n amlwg bod camgymeriadau tactegol wedi bod. Roeddent yn edifaru gadael i Pogacar gael deugain eiliad ar ei fuddugoliaeth ar y Peyresourde, a Roglic yn cwyno iddynt ‘dynnu’ ei gyd-wladwr i’r cilomedr olaf.\nCaiff cymal 20, un sy’n hanesyddol yn ôl nifer, sylw mawr a hynny’n gyfiawn wrth gwrs. Diddorol iawn yw gweld y fath naratif mewn chwaraeon o safbwynt yr un sy’n ddioddefwr ar y diwrnod tyngedfennol, lle fel arfer bydden ni’n gweld stori’r underdog.\nAnghrediniaeth yw’r unig air y gellir ei ddefnyddio i ddisgrifio’r ymdeimlad gorchfygol yn wynebau ac yn iaith y garfan.\nDilynwn Roglič yn y car gyda’r directeurs sportives a’u rhegfeydd rheolaidd wrth i’r cloc ddod i lawr i ddim a Pogacar yn y melyn.\n‘Dit kan toch niet’ - all hyn ddim bod.\n‘Hoe hard kan die jongen rijden?’ - pa mor gyflym all hwn fynd?\nDydy Roglič na Dumoulin na’r tîm ddim yn gallu credu’r hyn sydd wedi digwydd. ‘Weithiau dwi’n ennill, weithiau dwi’n colli’ oedd ymateb Roglič wedi’r cymal, cyn i ni’i weld o’n cracio o’r diwedd cyn cynhadledd y wasg.\nDoedd dim posib iddyn nhw fynd dim cynt, medd y ddau. Gofynna Roglic, ‘os oedd o mor gryf â hyn, pam aros tan cymal 20? Gyda’r fath gryfder, byddai wedi gallu ennill pob cymal ar un goes’.\nWrth gwrs, mae’r papurau newydd a safleoedd newyddion wedi neidio ar yr awgrym cryf hwn o ddrwgweithredu.\nDewisodd Matt Dickinson o’r Times y pennawd canlynol: New footage of Tour de France shows that cycling’s old scars still exist.\nDwi am fynd a dweud fod Mr Dickinson yn gor-ddweud ychydig yma. Mae hanes y gamp yn arwain rhywun, o’i genhedlaeth o yn enwedig, i edrych ar berfformiad syfrdanol gyda llygaid amheus.\nYsgrifennodd Jeremy Whittle yn syth wedi’r cymal fod ganddo amheuon am berfformiad Pogacar, ac mae’n hawdd gweld pam.\nAwgrym sydd yn y rhaglen, ac awgrym yn unig. Ond dydi o ddim yn llenwi dyn â hyder am y gamp, nac ‘di.


Rheolaethau Rhieni Amazon Echo ac Echo Dot - Materion Rhyngrwyd\nMae Amazon Echo ac Echo Dot yn cael eu rheoli gan wasanaeth Aelwyd Amazon (ei wasanaeth rheoli rhieni ymbarél sy'n cwmpasu holl ddyfeisiau Amazon). Fodd bynnag, mae rheolaethau rhieni ychwanegol y gallwch eu hychwanegu'n uniongyrchol at yr Echo.\nY ddyfais Echo neu Echo Dot. Cyfrif Amazon (cyfeiriad e-bost a chyfrinair) ac ap Amazon Alexa.\nTrosi eich Echo i ganllaw cam wrth gam argraffiad Kid\nMae'r opsiwn hwn ar gyfer yn unig Trigolion yr UD yn unig. Yn y DU a rhanbarthau eraill, yn anffodus, nid yw Rhifyn Echo Dot Kids ar gael.\nAgorwch yr app Alexa, a tapiwch arno 'Dyfeisiau' yn y gornel dde isaf.\ntap ar 'Echo & Alexa'.\nSgroliwch i'r Echo rydych chi am drosi a thapio ei enw yna Sgroliwch i lawr i ddod o hyd iddo 'Amser rhydd' a'i dapio.\nTap y togl i'r dde o 'Anabl.'\ntap ar 'Setup Amazon FreeTime' ar waelod y sgrin. Os nad oes gennych chi blentyn eisoes wedi'i sefydlu ar gyfer amser rhydd, fe'ch anogir i ychwanegu un. Rhowch enw cyntaf, rhyw, dyddiad geni, dewiswch eicon, ac yna tapiwch ymlaen 'Ychwanegu Plentyn.'\nOs oes gennych chi ragor o blant i'w hychwanegu, tapiwch ymlaen 'Ychwanegu Plentyn' ac ailadrodd y broses. Ar ôl ychwanegu pawb, tapiwch ymlaen 'Parhau'.\nMewngofnodi i'ch cyfrif Amazon, darparu'r cod gwirio testun, darllen trwy'r testun caniatâd rhieni, yna tapio ymlaen 'Rwy'n cytuno.'\nSgroliwch trwy'r rhestr o opsiynau a thynnu unrhyw nodweddion nad ydych chi am i'ch plentyn gael mynediad atynt hefyd, ar waelod y tap rhestr 'Parhewch.' Os ydych chi am roi cynnig ar y treial FreeTime Unlimited, tapiwch 'Dechreuwch eich treial am ddim 1 mis' tap fel arall 'Canslo.'\ntap ar 'X' yn y gornel dde uchaf i gau'r fideo cyflwyno.\nGallwch chi newid terfynau cynnwys amser ac oedran trwy'r app, ond mae'n haws mynd i Ddangosfwrdd Rhieni Amazon yn lle.\nAr ôl i chi fewngofnodi, cliciwch ar yr opsiwn rydych chi am ei newid, fel 'Gosod Terfynau Amser Dyddiol.' Yma gallwch chi addasu'r gosodiadau perthnasol.\nDefnyddiwch chwiliad i ddod o hyd i ganllawiau dyfeisiau, platfformau a rhwydweithiau neu gadewch i ni wybod os ydych chi'n dal i fethu dod o hyd i ganllaw.\nEwch i amazon\nEwch i gefnogaeth Amazon


Swyddfa Pier Porthaethwy,\nMae Porthaethwy yn cynnwys Pier San Siôr a glan y dŵr cyfagos a llecyn o ddŵr y bydd y rhan fwyaf ohono'n sychu'n llwyr ar adeg y distyll. Mae'r pier yn cynnwys pontŵn sy'n arnofio y gellir mynd iddo o'r lan gan ddefnyddio ale ar gyfer cerddwyr a phont gerdded sefydlog. Dyma gartref Llong Ymchwil y Tywysog Madog, Ysgol Gwyddorau Eigion, Porthaethwy.\nLlanw seryddol uchaf 10.40, MHWS 9.3MLWS 1.27 Llanw seryddol isaf 0.05. Gall Pier San Siôr dderbyn cychod 3.7m ochr yn ochr\nCyfanswm Hyd - 40.00m\nTanwydd, siandleriaid, siopau gerllaw.\nMae Porthaethwy cyfleusterau glan y cei\nCyfryngau Mae Porthaethwy


Byw: CaerdyddSwydd: Swyddog polisi, Adran Diwylliant y Gymraeg a Chwaraeon, Llywodraeth y Cynulliad\nMae gan Dyfed ddiddordeb mawr mewn bwyta allan mewn bwytai da a rhai sâl! Mae o hefyd wrth ei fodd yn darllen arweinlyfrau ac adolygiadau am dai bwyta. Yn ei amser sbâr mae'n hoffi teithio, gwylio rhaglenni coginio, hwylio, hwylfyrddio ac unrhywbeth i wneud gyda llongau. Tra'n fyfyriwr bu Dyfed yn gweithio mewn gwestai a bwytai ac ar un o longau P&O rhwng Portsmouth a Cherbourg. Hoff Rysáit: Does dim hoff rysáit ganddo, ond mae'n hoffi rhoi cynnig ar rysetiau newydd yn dibynnu ar y tymor a'r cynhwysion sydd ar gael.\n3 Gair i ddisgrifio ei hunain: byw i fwyta\nCyw iâr gyda saws morel a sieri.\n25g madarch Morel wedi'u sychu\n250g madarch brown - wedi'u chwarteri\n120ml sieri sych wedi'i ferwi am hanner munud i waredu'r alcohol\n400ml hufen dwbl\n4 brest cyw iâr oddi ar yr asgwrn\nlitr o ddŵr\n2 cennin - torri'r rhannau gorau yn 2cm\nSocian y madarch Morel am awr mewn 250ml o ddŵr cynnes. Eu draenio, gan gadw'r dŵr socian at eto, golchi'r moreli mewn digonedd o ddŵr oer er mwyn eu glanhau yn iawn. Sychu'r moreli a'u rhoi naill ochr\nRhoi pinsiad o halen a phupur ar y cig. Toddi'r menyn mewn padell, ychwanegu'r cig a'i frownio am 3 munud bob ochr. Tynnu cig o'r badell a'i gadw naill ochr.\nRhoi'r moreli a'r madarch brown yn y menyn sydd ar ôl yn y badell a gadael iddynt feddalu. Ychwanegu pinsiad o halen a'r sieri, 100ml o'r dŵr socian a'r hufen dwbl a dod a'r cyfan i'r berw. Gosod y cig yn ôl yn y badell a'i orchuddio yn y saws a'i adael i fudferwi'n ysgafn am 15 munud.\nRhoi'r cennin mewn sosban o ddŵr berw wedi'i halltu a'u berwi hyd nes yn dyner.\nAr wres uchel, berwi'r saws am 6 munud hyd nes iddo dewhau, troi'r gwres i lawr, dychwelyd y cig i'r badell i'w ail-gynhesu am 2 funud.\nI'w weini - gosod y 4 brest ar 4 plât ac arllwys y saws dros y cig, yna ychwanegu'r cennin. Rhaglen 1 - Rownd 1\nTartar o hadog wedi ei addurno ag afocado\nBlas: cyfuniad da. Edrychiad: lliwgar syml a hafaidd


Hela'r dryw - Wicipedia\n(Ailgyfeiriad oddi wrth Hela'r Dryw Bach)\nY 'Wren Boys' yn dathlu Lá an Dreoilín yn Dingle, Swydd Kerry\nY dryw, wedi'i stwffio, ac a ddefnyddid yn Ynys Manaw tan yn ddiweddar.\nDefod ar ffurf gorymdaith (a chasgliad o ganeuon cysylltiedig) a geid yn y gwledydd Celtaidd oedd hela'r dryw (amrywiad: hela'r dryw bach) a oedd yn tarddu o ddefodau cyn-Gristnogol yn ymwneud â dathlu duw'r goleuni, drwy aberthu brenin yr adar, sef y dryw bach, i'r duw hwn. Mae'n dilyn dydd byra'r flwyddyn, sef Alban Arthan ac yn ddathliad fod yr haul yn codi'n gynt, pob cam ceiliog ac o ailenedigaeth yr haul. Mae creu'r aderyn lleiaf yn symbol o'r haul, y duw mwyaf, yn eironig iawn. Mae ailactio marwolaeth ac ailenedigaeth yr haul mewn defod, fel hyn, yn digwydd mewn llawer o ieithoedd Indo-Ewropeaidd; ystyr y gair 'dryw' mewn sawl iaith yw 'brenin'. Daeth y traddodiad i ben yng ngwledydd Prydain, fwy neu lai oherwydd y Gymdeithas yn Erbyn Creulondeb i Anifeiliaid, yn dilyn ymgyrch ganddynt, yn ôl William S. Walsh yn ei lyfr Curiosities of Popular Customs.\nCrybwyllir y ddefod hon gyntaf yn 1696 (gweler isod). Ceir tystiolaeth o'r ddefod hefyd mewn ieithoedd eraill, gan gynnwys Saesneg a Ffrangeg. Arferid ei chynnal drwy Ragfyr a dechrau Ionawr, hyd at Nos Ystwyll (6ed o Ionawr). Parhaodd y ddefod yn ddi-dor yn Iwerddon, ac fe'i dathlwyd yn benodol ar y 26ain o Ragfyr (Gŵyl San Steffan).\nDywed Edward Llwyd (1660-1709): "Arferent yn Swydd Benfro ayb ddwyn driw mewn elor ar Nos Ystwyll; oddi wrth gŵr ifanc at ei gariad, sef dau neu dri ai dygant mewn elor gyda rhubanau; ag a ganant garolion. Ânt hefyd i dai eraill lle ni bo cariadon a bydd cwrw ayb." Diflannodd yr arferiad hwn o Gymru oddeutu 1890.\nWeithiau, os nad oedd dryw ar gael defnyddid aderyn y to. Arferai criw'r orymdaith fynd o dŷ i dŷ yn cynnig hela dryw, ac fel tâl am y gwaith, cânt fwyd, diod neu arian. Yn aml iawn, roedd ganddynt flwch pwrpasol ar ffurf cawell er mwyn cadw'r aderyn yn fyw. Am hwyl, cludai rhai o'r dorf bastwn, picell neu arfau eraill. Mae'r ddefod yn eitha tebyg i orymdaith y Fari Lwyd mewn sawl ffordd, gan gynnwys y defnydd o wahoddiad i dŷ, bwyd, diod, lliw, rhubannau a chlychau.\n1 Y dryw mewn chwedloniaeth Geltaidd\n3 Y traddodiad yn parhau\nY dryw mewn chwedloniaeth Geltaidd[golygu | golygu cod y dudalen]\nPatrwm Celtaidd yn dangos adar wedi'u dylunio yn Llyfr Kells.\nRoedd rhywbeth cyfrin iawn am adar i'r Celtiaid; fe geir darluniau niferus ohonynt, yn arbennig o adar dŵr. Ceir chwedl yn y Mabinogi am ddryw bach, sydd efallai'n brawf o bwysigrwydd yr aderyn: 'Daeth Arianrhod ar fwrdd y llong, er mwyn i Gwydion a Lleu Llaw Gyffes gael mesur ei thraed a thra’r oedd Arianrhod yno, daeth dryw bach a tharawodd y bachgen ef, rhwng gewyn ac asgwrn ei goes gyda nodwydd.' Mae hyn yn debyg iawn i un o linellau'r gân Wyddeleg (gweler isod): Do chaitheas-sa mo mhaide leis is bhriseas a chos; ('Mi deflais fy ffon a thorrais ei goes.) Cofnodwyd y Mabinogi yn y 12g, ond mae'r stori ei hun yn llawer hŷn.\nMae'r traddodiad o hela'r dryw wedi parhau'n ddi-dor yn yr Iwerddon ac yn Ynys Manaw.. Yn Ynys Manaw, gwrthodai'r pysgotwyr fynd i'w llongau heb bluen y dryw - i ddod â lwc dda; credai pobl yr ynys hefyd fod plu'r dryw yn cadw melltithion gwrachod i ffwrdd. Mewn chwedloniaeth Gaeleg, mae adar yn gyfryngwyr rhwng y byd hwn a'r byd nesaf. Defnyddiai'r derwyddon batrwm hedfan adar i ddarogan a chred rhai fod y gair 'dreoilín' (dryw) yn gywasgiad o'r gair 'derwydd'. Yng Ngorllewin Ceri, ceir ceffyl cogio yn arwain yr orymdaith, un tebyg iawn i'r Fari Lwyd, a gwisgir y 'Wrenboys' mewn gwisgoedd o wellt. Rhan anhepgor o'r ddefod oedd claddu'r dryw a ddeuai ar ddiwedd y ddefod. Caed cân 'tafod yn y foch' yn rhan o'r hwyl, ac yn symbol o gladdu'r hen haul, cyn Alban Arthan.\nCofnodwyd nifer o ganeuon yn ymwneud â'r arfer o hela'r dryw mewn nifer o wledydd, gyda'r hynaf yn dyddio'n ôl i 1776. Maent ar gael yn yr ieithoedd canlynol:\nSaesneg Sgoteg (ddim ar gael mewn Gaeleg): caneuon 'Cutty Wren' sy'n dechrau gyda'r linell: “‘Where are we going?’ says Milder to Melder...”\nManaweg: caneuon 'Hela'r Dryw'; un yn cychwyn gyda'r linell: “‘Hemmayd gys y keyll’, dooyrt Robin y Vobbin...” (“‘I ffwrdd â ni i'r coed,’ meddai Robin wrth Bobbin...”)\nGwyddeleg: caneuon 'Dryw'r Bechgyn'; sy'n cychwyn “Y dryw, y dryw, brenin yr holl adar...” Mae'r cofnod Gwyddeleg cyntaf yn dyddio'n ôl i 1696 mewn gwaith gan Aubrey: Near the same place, a party of the Protestants had been surprised sleeping by the Popish Irish, were it not for several wrens that just wakened them by dancing and pecking on the drums as the enemy were approaching. For this reason the wild Irish mortally hate these birds, to this day, calling them the Devil’s servants, and killing them wherever they catch them; they teach their children to thrust them full of thorns: you will see sometimes on holidays, a whole parish running like mad men from hedge to hedge a wren-hunting. Ceir cyfieithiad i'r Saesneg o un o'r caneuon yma, a fideo yn fama.\nSaesneg: ceir sawl fersiwn Saesneg, nifer ohonyn nhw ar You Tube, e.e. [https://www.youtube.com/watch?v=BOpwRsowgP8 The Wren Song (1969) gan y Clancey Brothers. Ceid fersiwn Saesneg, cyfieithiad o'r Fanaweg mae'n debyg: “We hunted the wren for Robin the Bobbin...” Dylid cofio, hefyd mai'r dryw a laddodd y robin goch yn y gân werin Saesneg 'Cock Robin'.\nCymraeg: 'Hela'r Dryw Bach' “I ble rwyt ti'n mynd, meddai Dibyn wrth Dobin?....” a phenillion eraill yn cynnwys 'Rhisiart wrth Robin'. Cofnodwyd mewn erthygl gan Llew Tegid yn “Journal of the Welsh Folk Song Society” (Cyfrol I, rhan 3, 1911, pp. 99–113). Cofnodwyd cerddoriaeth un o'r caneuon ('Y Driw Bâch,') gan Maurice Edwards, heb eiriau, a chedwir y llawysgrif ym Mhrifysgol Bangor, ond ceir fersiynnau eraill gytda geiriau. Ceir hefyd sawl dawns draddodiadol ynglŷn â'r ddefod. Daw sawl fersiwn o Sir Benfro, gan gynnwys 'Cân y Dryw Bach' a gofnodwyd yn 1896 a cheir nodiadau diddorol gyda'r geiriau yn disgrifio'r ddefod / prosesiwn ac a ailgyhoeddwyd gan Phyllis Kinney.\nLlydaweg: 'Maro al Laouenan' (Marw'r un Lawen'): ceir yma lawer o ormodiaith wrth ddisgrifio'r helfa fawr a chludo'r dryw e.e. Pevar c’har hac hi houarnet / Zo êt d’gass he blun d’ann Naonet; ('llawnwyd 4 cerbyd ffordd gyda'i blu a'u cludo i Nantes'), yn eitha tebyg i'r gân werin Gymraeg 'Y Lleuen'. Cyfieithwyd nifer o'r caneuon hyn i'r Ffrangeg a'r Saesneg, gyda rhai yn boblogaidd yn yr Unol daleithiau ("Billy Barlow", a ddaeth yn boblogaidd yn 1916.). Cofnodwyd y rhain yn 1913 gan Maurice Duhamel.\nY traddodiad yn parhau[golygu | golygu cod y dudalen]\nMae'r gân Aeleg An Dreoilín yn amrywiad diddorol, sy'n ddisgrifiad o farwolaeth dryw a leddir gan gath; yn hytrach nag yn ymweneud â hela'r brenin dryw. Atgofir rhywun o Leu yn lladd y dryw bach yn y Mabinogi. Cân fodern yw hi, a ysgrifennwyd yn y 2010au gan Sean Monaghan.\n↑ www.piereligion.org (gwefan 'Proto-Indo-European Religion '); adalwyd 01 Rhagfyr 2015\n↑ Chwedlau Gwerin Cymru gan Robin Gwyndaf; Amgueddfa Werin Cymru 1995.\n↑ Irish Gaelic Translator.com; adalwyd 1 Ionawr 2015\n↑ www.dingle-peninsula.ie; adalwyd 01 Ionawr 2014\n↑ manxscenes.com; adalwyd 01 Ionawr 2014\n↑ www.castlearcana.com; adalwyd 01 Ionawr 2014\n↑ Alawon Bangor; Prifysgol Bangor; adalwyd 01 Ionawr 2015\n↑ Gweler Musiques bretonnes gan Maurice Duhamel; cyhoeddwyd 1913 (pp. 113-115, rhif. 221-224)\nMarwnad yr Ehedydd: cân werin; symbol o Owain Glyn Dŵr o bosib\nBlodeuwedd - y dylluan\nBreuddwyd Rhonabwy - brain\nWedi dod o "https://cy.wikipedia.org/w/index.php?title=Hela%27r_dryw&oldid=9044931"\nNewidiwyd y dudalen hon ddiwethaf ar 3 Hydref 2019, am 21:24.


Llyfrgell Owen Phrasebank - cyfrifiad\nCesglir llawer o'r wybodaeth hon drwy'r cyfrifiad.\nYn ôl Cyfrifiad 1991 yr oedd 508,098 o bobl Cymru dros dair blwydd oed yn siarad Cymraeg.\nYn urdd y gwenyn, yr Hymenoptera, y ceir y canran uchaf - dros hanner o'r rhywogaethau yn ôl y cyfrifiad diweddaraf.\nDylai swyddogion y Cyfrifiad yn ardal Aberystwyth allu siarad Cymraeg.\nFel cyfrifiad Fictoraidd ar addysg nid oes dim byd tebyg iddo.\nCyfrifiad cwbl wirfoddol yw hwn ac mae'r Gymdeithas yn galw ar i bobl ddychwelyd y ffurflenni gan ofyn am rai dwyieithog.\nRhan o'r broblem yw fod yna asesiad yn cael ei wneud o faint o alw fydd yna yn 2001 am ffurflenni cyfrifiad Cymraeg.